Primo 1837 - The Thorvaldsens Museum Archives\nNo. 7050 of 10243\nPrimo 1837 [+]\nKun årstallet fremgår af det trykte hæfte. Høyen refererer til “den udstædte Indbydelse”, som blev udgivet 10.1.1837. Desuden blev Høyens tekst anmeldt i Fædrelandet 18.3.1837. Nærværende tekst blev altså publiceret mellem de to datoer.\nThorvaldsen og hans Museum\nden udstædte Indbydelse.\nKonstacademiets Udstilling i 1826 gav os førstegang Lejlighed til, at giøre et nøiere Bekiendtskab med Thorvaldsen giennem hans Værker, af hvilke vi indtil den Tid kun havde seet faa og mindre betydelige. Foruden Portraiterne af den Kongelige Familie, i Marmor, og de fire runde Basrelieffer, som nu staae over Slotsporten, var der een og tyve Afstøbninger til Academiet, og deriblandt nogle af hans meest beundrede Statuer: Merkur, Hyrdedrengen, Ganymed med Ørnen, Hebe, Venus o. fl. Dette var imidlertid kun en Begyndelse. I de følgende Aar udstilledes paa Charlottenborg bestandig nye Afstøbninger, som Dandserinden, Grevinde Ostermann, Gratierne, og Frue Kirke modtog Christus og Apostlernes Billedstøtter, ligeledes i Gips.\nMedens vi saaledes berigedes med hans Mesterværker, syntes tillige det Tidspunkt, at nærme sig, da vi igien skulde see Konstneren i vor Midte. Ved Director-Skiftet i Foraaret 1833, blev han derfor med Glæde valgt til Konstacademiets Directør, da han sikkert ventedes hertil hen i Sommeren. Men det var ikke saa let paa engang, at rive sig løs fra alle Forhold, hvori en Mand som Thorvaldsen stod, eller at forlade Værksteder som hans, hvor Mesterens Blik sikkrest styrede saa mange og saa forskiellige Arbejders Gang: Reisen blev derfor bestandig opsat; en betydelig og ærefuld Bestilling, Churfyrste Maximilians colossale Billedstøtte til Hest, drog hans Opmærksomhed fra alt andet; og, istedetfor at begive sig paa Veien til Danmark, begyndte han med saadan Iver paa dette Arbeide, at Hestens Model stod udført ved Aarets Slutning. Vor Forventning blev saaledes dengang skuffet; dog kunde der vel vare indtruffet adskilligt i hiint Efteraar og i Foraaret 1834, som har givet hans Beslutning større Fasthed, og efterhaanden ladet den Tanke blive levende hos ham, at forandre sit Besøg til et varigt Ophold i Fødelandet.\nImidlertid havde vi, med Fregatten Galathea, modtaget en betydelig Sending af hans Arbeider. Marmorfrisen med Alexanders Tog hensattes paa Slottet; til Frue Kirke bragtes den colossale Marmor-Christus og Billedstøtterne i brændt Leer, som skal over Hovedindgangen; og Academiet udstillede i Foraaret 1834 ikke mindre, end ni Basrelieffer og sex Statuer i Marmor, tilligemed to og tyve Afstøbninger af hans senere Værker, som altsammen tilhørte ham selv. For at faae Plads til disse Arbeider, maatte de foreløigen opstilles i de to Værelser i Stuen, ud til botanisk Have, som man havde indrettet til hans Atelier. Og det var ikke blot den plastiske Deel af Udstillingen, som han dennegang berigede med sin Eiendom, ogsaa blandt Malerierne udgjorde denne en af de skiønneste Prydelser. Vor talentfulde Bendz’s sidste Arbeide, Aftenscene i et Kaffehuus, var nemlig kjøbt af ham og, efter hans Villie, Aaret i Forveien sendt fra München til Kiøbenhavn, for der at vente paa hans Ankomst.\nSynet af saamange Skatte fra Konstnerens egen Samling giorde et stærkt Indtryk paa alle dem, som vare noget bekiendte med ham og hans Forhold. De betragtedes som Forløbere, der paa en værdig Maade skulde bebude hans Komme, som vel var blevet opsat, men ingenlunde opgivet. Denne Formodning stemmede overeens med Yttringer i hans Breve, der undertiden ligesom tydede hen paa, at denne Udsættelse var imod hans Forventning, medens de tillige røbede den meest levende Deeltagelse for hans hidsendte Værkers Skjæbne. Med hvor megen Opmærksomhed Regieringen kom hans Ønsker imøde, skiønnes bedst deraf, at Fregatten Bellona, paa sin Tour til Middelhavet i 1835, maatte gaae ind til Livorno, for der at tage alle de af hans egne Konstsager ombord, som laae færdige til Afsendelse.\nEn rig Ladning ankom nu hertil, og det var paa den høie Tid, at sørge for en beqvem Plads til Konstværkernes Opstilling og Bevaring. Garnmagasinet paa Gammelholm, som støder op til Thorvaldsens Bolig paa Charlottenborg, blev, formedelst dets Beliggenhed og den Lethed, hvormed de nødvendige Forandringer der kunde giøres, udseet til dette Brug, og der giordes Forslag desangaaende. Men Omkostningerne, med at give Magasinet den allernødvendigste Ind-retning til dets nye Bestemmelse og erstatte Holmen den afgivne Plads, beregnedes efter et løseligt Overslag i det mindste til 40,000 Rbdlr., og det Bevaringssted, som man herved erholdt, kunde blot tilfredsstille den nærmeste Trang og maatte desuden kiøbes med Opoffrelser, som vare betænkelige; man besluttede derfor heller at opsætte dette Foretagende, indtil man i Forening med Thorvaldsen kunde giøre et sikkrere Valg, og foreløbig blot sørge for, at conservere det Tilsendte saa godt som muligt.\nDe ti sværeste Kasser med ligesaamange Apostler i Marmor, foruden endeel ophøiede Arbeider, (vi veed endnu ikke hvilke, eller hvormange), hensattes paa et tørt Sted i Proviantgaarden. Nogle af de største Afstøbninger, som Copernicus, Sidefigurerne til Pavens Monument, det colossale Hoved til Maximilians Hest, opstilledes, tilligemed en Marmorløve, i hans Atelier; hvorimod de derværende store Gipssager flyttedes til nogle Værelser i Slottets Stue-Etage. Derhen bragtes ogsaa Kasserne med Gipsmodellerne til Poniatowskys colossale Statue til Hest og det øvrige af Maximilians Billedstøtte, samt endeel Malerier og antike Sager i brændt Leer.\nAlt det her anførte tilhører ham selv. Det er altsaa en Fortsættelse af den Sending, som vi modtoge i 1833, og kan følgelig betragtes som en ny Bekræftelse paa at han vil komme hertil; saameget mere, som adskillige af hans egne Marmorsager og af de bestilte Arbeider endnu savne den sidste Fuldendelse. Disse Afsendelser staae desuden i Forbindelse med meget andet, der giver vore Forhaabninger Styrke og lader formode, at den saa ofte omtalte Reise i al Stilhed er bleven langsomt, men sikkert forberedt. Naar han gientagne Gange har slaaet paa, at han snart vilde trække sig tilbage fra sin større Virksomhed i Rom, saa forklare disse Vink bedst, hvorfor han efterhaanden har givet sine flinkeste Marmorarbeidere Afskeed, og hvorfor Stilhed efterhaanden har afløst det Liv, som før herskede i hans Værksteder. De store Arbeider, som han endnu havde under Hænder, vare ei bestemte til at udføres i Marmor, men til at støbes i Metal; og han paatog sig blot at modellere dem, eller at lade dem modellere efter sine Udkast og under sit Opsyn. Guttenbergs Monument blev færdigt i 1834.\nMaximilians Statue til Hest afsendtes til München i 1836, og paa samme Tid stod Schillers Monument fuldendt i hans Atelier. Med Conradins Billedstøtte var der ligeledes i forrige Efteraar rykket stærkt frem; og, da intet nyt Arbeide af større Omfang er begyndt, eller paatænkt, da Thorvaldsen efter alle de seneste Efterretninger, med mere Alvor end nogensinde før, bereder sig til Hiemreisen; ligger den Formodning nær, at den ædle Hohenstaufers Billedstøtte kommer til at slutte den betydelige Kreds af større Arbeider, som han har udført i Rom.\nMange, især Fremmede, ville finde det næsten utroligt, at Thorvaldsen for Alvor skulde forlade Italien og ombytte det lyse, varme Syden med Nordens Taage og Kulde; at han skulde sige Farvel til den glimrende Kreds, hvor han hersker som en mægtig Fyrste, og begrave sig og sin endnu usvækkede Kraft fiernt fra det Land, som er Maalet for alle Konstneres og Konstvenners Længsel. Andre ville maaskee henvise hans Yttringer og Lofter, om at vende tilbage, til de Ønsker og Forsættter, hvorved Konstneren gierne dvæler i Hu og Tanke, men hvis Udførelse vil fordre for store Offere. Og hvo kan ogsaa tvivle om, at Italien maa være ham kiært og dyrebart, og at han — Konstneren — maa betragte det som sit andet Fødeland? — Dog, ogsaa det er aabenbart, at han stedse har bevaret en Ejendommelighed i sit Liv og i sin Stræben, som, idet den paa det klareste betegnede hans aandige Overlegenhed, tillige lod ham staae som Fremmed midt imellem alle Tillokkelser af Samtidens italiænske Konst. Han var, og blev dansk. Men der hører en sielden Kraft til, at holde ud i en saadan Stilling: dertil fordres al den Styrke i Characteren, al den Begeistring og Følelse for hvad man skylder sin Kunst, som hans Værker bære Vidne om. Men dertil behøves ogsaa en Ungdommelighed og en Bøielighed, som bliver trættende for den aldre Konstner, især, naar hans Berømmelse er saa vidt udbredt, saa urokkelig grundet, som Thorvaldsens. Det er ikke en laant Glorie, som omgiver dette Navn, og han behøver ikke at frygte for, at den skal tabe i sin Glands, fordi han vender tilbage til sin fierne Fødeby. Her venter ham desuden en Kreds af prøvede Venner, medens han i Rom stedse maa see den altid veemodige, tilsidst bittre Gientagelse af, at skilles fra Mænd, som have vundet hans Tillid, just da, naar han meest levende maa føle deres Savn. Der kan han ikke, selv om han vil, unddrage sig fra de Fordringer, som der giøres til en saa stor Konstner; medens han her uforstyrret kan overlade sig til sin Genius, mellem hengivne og beundrende Landsmænd.\nDog der er en Følelse, som kraftigere, end alt andet, vil drage ham til os, og det er Kiærlighed til hans Fødeland. Efter Opfordring, har han smykket Kirke og Kongeborg, men af egen Drift vil han skiænke Danmark et langt rigere Smykke i sine samlede Konstskatte. I sit Cabinet, mellem Malerier, skaarne Stene og Mynter, søgte han Ro og Forfriskning, og med Lyst saae han disse Samlinger voxe, medens han paa samme Tid udvidede Kredsen af sine udødelige Værker. Men hvilken Skiæbne ventede alt dette, naar han engang blev bortkaldt? — Skulde et blindt Tilfælde adsprede hele dette Udbytte af et daadrigt Liv? — I tidligere Dage skal den Tanke have beskiæftiget ham, at kiøbe et Palads i Rom, en af Bramantes prægtige Bygninger; dette vilde han indvendig lade udmale efter Tegninger af Carstens, hans afdøde Ven, og der opstille sine Arbeider. Men det gunstige Øieblik synes at vare gaaet ubenyttet bort, eller maaskee han dengang havde forandret sin Beslutning; thi det er sikkert, at han, for meer end tolv Aar siden, allerede tænkte paa og talte om, at efterlade alle sine Konstsager til sine Landsmænd, og, at dette Forsæt stedse har slaaet fastere Rødder i hans Siæl, derfor have hans Venner afgiørende Beviser. Dog man behøver blot med Opmærksomhed, at giennemgaae det, som han har hiemsendt i de senere Aar, for at overbevises om, at vi alt af hans egne Samlinger have modtaget en betydelig Deel af hans Værker, ja, at den hele Følge af dem, som for prydede hans Værksteder, netop ved disse Sendinger er bleven ufuldstændig. Vi have faaet Marmorstatuer, som blot existere i det ene Exemplar, (Apostlerne, Mars, den knælende Engel, Løven, den ene Ganymed); kostelige Forarbeider, (Hesten i naturlig Størrelse); store Partier af betydelige Compositioner, (Sidefigurerne til Pavens Monument, og det er de orginale Modeller); desforuden Malerier og romerske Oldsager, som han dog vel aldrig vilde sende til Danmark, dersom det ei var hans Villie, at de skulde blive der. Allene den Omstændighed, at disse Konstsager ere afhentede med Regieringens Skibe, peger hen paa, at denne ikke kan være uvidende om hans Forsæt, og at den møder ham med en Tillid, som er den selv og Thorvaldsen værdig.\nOmgivet af sine Samlinger, understøttet af Venner og Konstnere som Freund og Bissen, vil han ikke savne Leilighed til den Virksomhed, som forskiønner hans Liv og giver det Betydning. Under hans Veiledning skulle de Arbeider, som vente paa hans Komme, erholde deres Fuldendelse, medens han selv med usvækket Konstnerkraft lader nye Værker fremstaae. Anordningen af hans Museum vil blive ham en behagelig Adspredelse og giøre ham her, som i Italien, til Canovas seirende Medbeiler. Denne byggede en Kirke i sin Fødeby, som et prægtigt Minde om sin Fromhed: hiin stiftede en Helligdom for Konst til Gavn og Hæder for sit Fødeland, til et Vidnesbyrd om hvor høi en Priis han satte paa den Hyldest, der bragtes ham af skiønsomme Landsmænd, og om den Tillid, hvormed han betroede dem sine Skatte, ikke til død Pragt, eller tom Forfængelighed, men til at vække og skærpe Sandsen for Konstens Skiønhed og høie Betydning.\nEn fuldstændig Udsigt over Indholdet af Thorvaldsens Museum lader sig endnu ikke give, kun saameget er vist, at det vil hente sin egentlige Betydning fra en, saavidt muligt, uafbrudt Følge af hans Værker i Model-Afstøbninger. Det er disse Afstøbninger, som her skulle træde i Stedet for de kostbare Arbeider af Marmor og Bronze, der i Udlandet pryde Kirker og offentlige Pladser og forskiønne rige Privathuse, og som, i al deres Simpelhed, besidde et eget Værd, som det maaskee ikke vil være overflødigt her, at omtale noget nøiere.\nNaar en Billedhugger vil udføre en Statue eller et Basrelief i det Store, saa pleier han først at giøre et Udkast dertil, tegnet, eller modelleret i en blød Masse, som Vox, Leer, Stuk. Disse Udkast ere som oftest temmelig flygtige, skiøndt de undertiden ikke savne Fuldendthed, og de behage især ved den Friskhed, hvormed den aandrige Konstner behandler sin Opgave. De blive derfor ikke sielden bevarede som interessante og værdifulde Gienstande, og man har endnu saadanne Vox-Skizzer af en høi Alder, der bære berømte Konstneres Navne og der betragtes som sande Kostbarheder. Thorvaldsens Udkast, med Præget af hans Storhed, ere desværre for den største Deel adspredte, da han ei sielden har foræret dem til Venner, eller til yngre Konstnere, som have arbeidet under ham; dog formoder jeg, at Museet vil erholde enkelte høist mærkelige.\nEfter Skizzen udfører Konstneren sin Model, der skal tiene ham til Mønster og Vejledning under den langsommere Behandling af et Haardere Stof. Denne Model er imidlertid bleven udført paa meget forskiellige Maader. Ved Marmorarbeider erholdt den, endnu i forrige Aarhundrede, ei altid den fulde Størrelse, da den øvede og erfarne Praktiker stolede paa sin Sikkerhed i at bruge Meislen og beregne Stenen; men denne Selvtillid blev ofte bittert skuffet, og undertiden gik endog Værkets Fuldførelse reent i Staae. Modellerne, som man skyndte sig med, for at komme til Marmoret, havde ogsaa deres Vanskeligheder: Voxet kunde blot anvendes i smaae Dimensioner, Leeret svandt ind og fik efterhaanden en vis Magerhed, og Stukken var høist besværlig at haandtere, da den tørrede saa hurtig. Til Metalstøbning maatte Modellen derimod altid have den fulde Størrelse, da Formerne, hvori Kiærnen skulde dannes, bleve tagne over den, og da man desuden behøvede den til at rette sig efter, naar Bronzen skulde eftergaaes. Afstøbning i Gips, der medfører langt større Lethed, og Sikkerhed, brugte man imidlertid ikke; man søgte blot med den største Omhu at bevare Leer-Modellen, der blev sammenæltet med Haar, Rødsteen og andre Bestanddele, som skulde hindre, eller dog formindske dens Svinding, og tillige give den fornøden Fasthed.\nTil at lette denne, baade besværlige og usikkre, Fremgangsmaade har den berømte Canova bidraget meget. Han fandt paa; at anvende en fuldstændigere og hensigtsmæssigere Jernforbindelse til det første Anlæg af Modellen, som han derpaa udførte med vaadt Leer lige saa stor som Marmor-Statuen, selv om denne var colossal, og som, afformet og støbt i Gips, gav den bedste og sikkreste Veiledning til Udhugningen i Marmor. Denne nu almindelige Fremgangsmaade har store Fordele. Billedhuggeren kan ved den i al Mag bringe sin Figur eller sit Basrelief til den yderste Fuldendelse, og, da Materien er let at beherske, da Finger og Modelleerstok langt nemmere udføre hans Villie end Rasp og Meisel, saa faaer Behandlingen en særegen Frihed og Følelse. Dertil kommer det fugtige Leers smukke og anbefalende Udseende, der i Farve og Glands har meget mere tilfælleds med det smidige Metal, end med den haarde, skiøre Steen. Den fordeelagtige Virk-ning, som en færdig Model giør, og som Canova endog søgte at forhøie ved en konstig, slaaende Belysning, lader sig desværre kun saalange bevare, som dens Fugtighed vedligeholdes; i Gipsafstøbningen faaer den et koldere og tungere Udseende, men denne er det eneste Middel til at bevare Formerne troe, og disse beholde, endnu i Gipsen, en større Blødhed og mindre Kulde end Marmorets, og ere ikke i den Grad tørre og svære som Bronzens Afstøbninger. Overhovedet har Gipsen, ved Siden af flere Mangler, den fordeelagtige Egenskab, tydeligen at aabenbare den særegne Indflydelse, som det forskiellige Stof har paa Billedhuggernes Arbeide, og det indeholder derfor ingen Overdrivelse, om man vilde sige, at en Afstøbning af en fuldendt Model og det samme Billede hugget i Marmor ere, med Hensyn til Udførelsen, to forskiellige Værker, der, hver for sig, have eiendommelige Fortrin.\nLeermodellen, der i Gipsen trygt kan overleveres til Aarhundreder, maa altsaa ikke betragtes, liig den store omhyggeligt udførte, men farveløse Tegning (Carton), der især bruges ved Frescomalerier, som et Forarbeide, der savner en væsentlig Deel af den Virkning, som det fuldendte Konstværk frembringer. Den er et afsluttet, fuldstændigt plastisk Arbeide, der blot ved Stoffet sondrer sig fra andre Skulpturer i Træ, i Marmor og Bronze; og Thorvaldsens Modeller forholde sig altsaa paa en lignende Maade til hans støbte og udhugne Værker, som Raphaels berømte Vandfarvemalerier i Hamptoncourt til hans Arbejder i Olie og a fresco Naar derfor allerede Haandtegninger, modellerede Skizzer, Cartons, som hidrøre fra udmærkede Konstnere, staae i saa megen Anseelse, stundom, formedelst deres høie Konstværd, sættes over andre Mesteres fuldendte Arbeider, saa kunne vi deraf lettelig slutte os til, hvor stor en Værdi Thorvaldfens Modeller maae have, og at denne, langt fra at tabe sig, vil stige med Aarene. I Konstens Rige gielder Stoffet desuden kun for saavidt, som det tiener til Konstnerens Formaal, og det er ikke den større eller mindre Kostbarhed, som bestemmer Arbeidets Værd. Den plumpe Sølvstatue gielder kun efter Vægten, medens den simpleste Materie forædles under den dygtige Konstners Hænder og stiger i Værdi. Der sættes en stor Priis paa de smaae net udskaarne Træfigurer, som bære Albrecht Dürers Navn. Italien vogter med Omhu over Luca della Robbias, Mazzonis, Beggarellis Arbeider i Leer, og hvor langt rigere skulde vi ikke have været paa herlige plastiske Arbeider, dersom man i den skiønneste Periode af moderne Konst havde tænkt paa at bevare Modeller og Udkast i Gipsafstøbninger. Vi skulde da endnu have eiet Bonarrotis colossale Bronzestatue af Julius den anden, som Overmodet sammensmeltede til Kanoner, og hiint gigantiske Udkast til den samme Paves Gravmæle, som Partiaand og Misundelse hindrede fra at blive udført; Cellinis Jupiter af Sølv skulde da ikke sporløs være forsvunden, med saa mange andre ædle Værker, der af Nød, Uvidenhed, Gierrighed og Kaadhed ere blevne behandlede som døde Stoffer, der blot duede til at tilfredsstille Øieblikkets Trang eller Lune.\nMen det er ikke allene denne Forskiel mellem et kostbart Stof og et kosteligt Konstværk, som vi bor lægge Mærke til; mange af Thorvaldsens Arbeider have desuden en national Interesse, der vækker Følelser paa det Sted, hvortil de ere bestemte, som ere heel forskiellige fra den Deeltagelse, deres Konstværd nærmest giør Fordring paa. Den Pragt og den Soliditet, hvormed de ere udførte, hænger paa det nøieste sammen med deres Bestemmelse og med deres Omgivelser. Pius den syvendes og Hertugen af Leuchtenbergs pompøse Gravmæler af Marmor; Poniatowskys og Coperniceus’s Bronzestatuer ville ikke kunne flyttes fra de Pladser, hvor Erkiendtlighed og Hengivenhed satte dem, uden at see den Virkning, som de der frembragte, svækket ved Indblandingen af noget Fremmedt, medens den beskedne Gipsmodel blot udtaler Konstnerens Tanke og Villie, og fængsler os allene ved den Deeltagelse, som hans Genius aflokker os. Ogsaa hans plastiske Storhed og Ejendommelighed ville Afstøbningerne maaskee give os fuldt saa ubeskaaren, som hine Marmorminder, for hvis Opstilling det ei tillodes ham at raade aldeles frit, eller som hine Bronzestatuer, der bleve støbte og fuldendte langt fra ham og uden den mindste Deeltagelse fra hans Side.\nThorvaldsen hører desuden ikke til de Konstnere, som skylde deres Berømmelse til en overraskende Færdighed og Dristighed i den techniske Behandling, eller, som især have søgt Udmærkelse ved at give Malmet og Stenen en glat og ziirlig Fuldendelse, der smigrer Øiet og sætter i Forbauselse, naar man seer den ved Siden af det raa ubøielige Stof. Udførelsen af hans Værker søger aldrig at giøre sig selv gieldende, men slutter sig beskeden og harmonisk til Fremstillingens Characteer; den rene Stiil, den smagfulde Anordning smelter sammen med høiere Fordringer, og der fremgaaer deraf en Heelhed i Indtrykket, som bringer den Beskuende til at glemme Mesteren over hans Værk. Og denne Selvfornegtelse, som betegner den store Konstner, gaaer igennem hele hans Stræben; han stiller ligesaalidt sin Begejstring, som sit Mesterskab til Skue, og det er aldrig faldet ham ind, skiøndt Leiligheden ofte var dertil, at lade sine Compositioner prunke med antiqvarisk Lærdom. Selv, hvor han nødes til at lade Symbolet eller Allegorien tale, hvor veed han ikke der, at lade Handlingen understøtte og tydeliggiøre det gaadefulde Tegn, eller plastisk at fremstille det Moment af Livet, som giver Lignelsen Siæl og Betydning. Sommerfuglen er som Symbol maaskee ubekiendt for mange af dem, der gierne have betragtet Prometheus og Minerva, hvor den gamle Titan lader Modelleerstokken hvile, medens Øiet forventningsfuldt er heftet paa Gudinden, og denne, i Bevidstheden om sin Magt, seer rolig paa den første Livsyttring af Billedstøtten, som alt rører sig under hendes besiælende Haand. Hvo har ikke følt Indtrykket af Ro og Hvile, ved at see Nattens stille Gudinde, hensvævende som i Drømme, med de slumrende Børn i den moderlige Favn; selv uden at kiende hendes og de gaadefulde Sødskendes Navne og Betydning? Og naar engang Haabets Statue ankommer hertil, da tvivler jeg ikke om, at mangen vil med Velbehag lade Blikket hvile paa den skiønne Qvinde, som, i rig Klædning og med festlige Skridt, synes at nærme sig, idet hun ziirligen holder en sielden Blomst i den opløftede Haand; men kun faa ville bryde sig om at faae hendes ældgamle Herkomst at vide. Selv det aldeles nye i hans Opfindelser tiltaler os som noget, der havde havt sit Udspring i vort eget Indre, saamegen Inderlighed og en saa haandgribelig Forstaaelighed er der i hans Udtryksmaade som Konstner. Har vel nogen iblandt os betragtet den colossale qvindelige Figur, med Løvehud og Kølle, som forestiller christelig Styrke, og begyndt med at giøre sig Rede for Allegorien? Eller, rettere sagt, har han ikke glemt denne over det skønne Udtryk af Kraftens frivillige Ydmygelse under en høiere Villie?\nDersom nu Thorvaldsen formaaer at bringe saameget Liv ind i Symbolets og Allegoriens koldere Region, saa kan det ikke undre os, at de skiønne Digte, hvori det reent Menneskelige frit bevæger sig, blive letfattelige og ret gaae os til Hiertet, naar han er deres Tolk. Hvo har vel staaet foran Hebe, og er ikke bleven indtagen af den yndefulde Jomfru, som blufærdig synes at række ham Skaalen? Og den Kærlighedsfylde i Amors Tilskyndelse, naar Psyche, i en halv salig, halv ængstelig Forventning, tøver med at føre Nectarskaalen til sine Læber, mon den ikke har giort sin Virkning, selv uden videre Forklaring? Hvor tydelig fortæller ikke den Stilhed, som er udgydt over hele Mercur, medens enhver af hans Bevægelser er spændt, om det vanskelige Ærende, som er ham overdraget? Den phrygiske Hue har neppe forstyrret Nogens Glæde over den godmodige Omhu, hvormed den smukke, knælende Dreng lader Ørnen drikke af sin Skaal; saalidt, som Ubekiendtskab med Anacreons Digt har hindret ham fra, at fatte den List, hvormed den skiælmske Eros besnarer den troskyldige Gamle. Dog — det er ei min Hensigt at giennemgaae alle disse aandrige Arbeider, jeg vil blot pege hen paa, hvor hurtigt han faaer os til at glemme det Fremmede i den nye Sphære, som han indfører os i, og hvor vi ellers saa let føle os forlegne. Men med sielden Skiønsomhed drager han ogsaa kun det frem for os, som vi allersnarest blive fortrolige med, fordi det taler Følelsens uimodstaaelige Sprog; og alt det Usædvanlige i disse Skikkelsers Nøgenhed og særegne Dragt, — det oversees, eller det forekommer os, som om der maa saadanne Former til, naar Livet skal bevæge sig med saamegen Uskyldighed, aabenbare sig saa aldeles uforbeholdent.\nMan behøver desuden kun flygtig at have seet, hvad der er kommet hertil af hans Værker, for at blive overtydet om, at Costumet ikke vælges af ham, blot for at efterligne dette eller hiint Forbillede, eller for at følge et eller andet æsthetisk System, men at det staaer i den nøieste Forbindelse med den Opgave, han vil løse. Hans skarpe Blik opdagede snart al den Fordeel, som en konstnerisk Benyttelse af forskiellige Nationers og Tidsaldres Dragter og Sædvaner maatte give ham, til endnu bestemtere at tegne de Charakterer, som han vilde fremstille. Tydeligst falder det i Øine, hvor Modsætningerne møde hinanden, som i Alexanders Triumph, hvor Datidens Asien og Europa ere skildrede med skarpe, umiskiendelige Træk i de indhyllede Perser og i de letklædte, letbevægelige Hellener. Men hvor smukt har han ikke benyttet græsk Sædvane, naar han lader det jomfruelige Bads uforstyrrede Ro værne om Gratiernes Uskyld og Speg i søsterlige Omarmelser.\nGræsk Costume er, giennem den romersk-christelige Konst, blevet en nedarvet Vedtægt, naar Optrin eller Personer af det gamle og ny Testamente skulle afbildes; og paa antik-christelige Monumenter finde vi Frelseren og Apostlerne i den Dragt, som betegner Lærestanden under de senere romerske Keisere. Thorvaldsen har derfor i de af sine Arbejder, der forestille christelige Gienstande, optaget denne Dragt, idet han tillige, med Hensyn til visse Friheder i dens Anvendelse, aldeles har fulgt sine bedste Forgiængere fra den nyere Tid. I det skiønne Billede af Familie-Livet, (Marie med Barnet paa Skiødet og den lille Johannes ved Siden), hvor Børnenes Leeg alt tyder hen paa, hvad de engang skulde blive for hinanden, er Maries Costume behandlet med en vis Frihed, der minder om Raphael, og som fortreffelig egner sig til denne Forestilling, der skylder den moderne Konst hele sin Udvikling. En lignende Frihed findes i Johannes den Døber og de Grupper, som omgive ham. Men hvor heldigt bidrager ikke denne Frihed til levende at stille hiin giærende Tid frem for os; hvor kraftigt understøtter den ikke Konstnerens ædle Varme og dybe Følelse. De kolde, tvivlende, forstenede Skriftkloge staae der i deres lange, tætsammenholdte Klæder, med det østerlandske Hovedbind, som altsammen træffende erindrer om den stivsindede Vedholdenhed, den indsnærpende Kaste-Aand, som giennem Aarhundreder har varet en Eiendom for de høiere Classer i Orienten. Det friere græske Klædebon passer derimod godt til de ædlere, yngre, mere aabne Gemytter, til den troskyldige Jæger og Hyrde og de tillidsfulde Qvinder og Børn, som, hver med sin Trang i Hiertet, lytter til Døberens trøsterige Forkyndelse.\nChristus, som Seierherre over Død og Grav, var en langt vanskeligere Opgave, ogsaa med Hensyn til Forestillings-Maaden. Lærerens Dragt, som klæder Apostlerne saa vel, er her ikke betegnende nok; og den byzantinske Keiserkaabe, som Middelalderen saa ofte har hyllet ham i, er et utilstrækkeligt Surrogat for at skildre hans Høihed, og den hindrer ham desuden i at vise sig som Frelser i egentlig Betydning. Vor Konstner sluttede sig derfor helst til Raphael og valgte blot\net simpelt stort Klæde, som med Lethed og Værdighed kan omgive hele Figuren; mere, som det synes, for at tilfredsstille det strængere christelige Sædeligheds Begreb, end for at antyde den legemlige Fornødenhed. Men han har anvendt dette Klæde med en forbavsende Originalitet: i store, rene Folder lægger det sig om Frelserens Legeme og aabner sig kun saameget, som det er nødvendigt, for at han utvungen kan vise de hellige Mærker om Forløsningens bittre Kamp. Blødheden i Gevandtets Bevægelse, Storheden og Afvexlingen i dets Partier, og den ligesom ærbødige Tilbageholdenhed, hvormed Gangen af de skiulte Former forraades, giver det en overordentlig Skiønhed, værdig den milde Majestæt, hvormed Forsoneren kalder os til sig.\nDen strængere og, om jeg saa maa sige, mere historiske Charakteer, der gaaer igiennem de af vor Konstners Værker, som henhøre til den christelige Cyclus, i Modsætning til det mere øieblikkelige, ungdomsfriske, men ikke saa dybt bevægede Liv i mange af hans græske Fremstillinger, skyldes ikke allene den Klarhed, hvormed han fatter det Ejendommelige i sin Opgave, men tillige en anden Egenskab, som kun skiænkedes Faa i saa høi en Grad, nemlig den: med hele sin Siæl at kunne sætte sig ind i forskiellige Hovedretninger af Fortidens Konst. Imellem de uoverseelige Rækker af Forgængeres Arbeider staaer Konstneren, som en Arving imellem umaadelige Rigdomme, og det kommer nu an paa, om han har et saa sikkert Øie og en saa kraftig Villie, at han erkiender og griber det Bedste, og anvender det med Held til Fordeel for sin Konst og til Glæde for Samtid og Eftertid. Men, for at giøre dette i et saa stort Omfang som Thorvaldsen, maa han, foruden alt det øvrige som dertil fordres, være istand til en redelig Selvfornægtelse; aaben og ligefrem maa han vise hen til Kilden, hvorfra han hentede den styrkende Drik; ikke maa han søge sin Storhed i en indbildt Uafhængighed og Originalitet, men i den Selvstændighed, hvormed han har sluttet sig til Fortidens store Mænd og i det Held, hvormed han har virket i deres Aand. Det er ikke Thorvaldsens mindste Roes, at han rolig kan vedkiende sig sine store Læremestere i Rom og Athen, uden al Frygt for, at hans Tilstaaelse af hvad han skylder dem skal berøve ham den mindste Deel af hans ærligt erhvervede Berømmelse. Og det er en Fortieneste, som især i vor Tid ikke burde være den mindst paaskiønnede, at han i sine Værker er en begejstret Forkynder af Konstens Herlighed i Fordumsdage, et levende, forbindende Led mellem Nutiden og det Forbi-gangne.\nAt han imidlertid ogsaa der bevæger sig med sin sædvanlige Frihed, hvor Opgaven ikke tillader ham at holde sig til saa store Mønstre, det har han i flere Værker godtgiort. Mellem de Portraiter, som vi have modtaget, findes der et Par qvindelige Statuer, som i hele deres Holdning og Costume umiskiendeligt høre Nutiden til, uagtet al den Frihed, som Konstneren har taget sig i det Enkelte. Hvilke kiære Erindringer vaagne ikke hos den, som engang selv var i det varme, fortryllende Syden, naar han seer Byron, med henrykt Aasyn, sidde i den lette skiødesløse Reisedragt paa græske Ruiner! — Ærværdig throner Pius i hele sit rige Ornat paa Peters Stol; og, naar man betragter Copernicus med det smukke, aabne Ansigt, det simpelt afrundede Haar og i sit Folks beqvemme Dragt, da glemmer man fast det colossale i Billedstøtten og henflyttes let i Tanken til hans stille, eensomme Kammer.\nDersom Thorvaldsen aldrig havde udført andet end de sidstnævnte Værker, saa havde han, ene ved dem, tilvundet sig en Plads mellem de største moderne Billedhuggere.\nMan har i den nyeste Tid begyndt, at henvende sin Opmærksomhed paa de Forandringer og Forbedringer, som Museer og Gallerier haardt trænge til. Erfaring har endelig viist, at Nydelsen forhøies og lettes, naar de sammendyngede Konstværker ere fordeelagtigt opstillede og ordnede efter en Plan, der kan bringe Eenhed og Sammenhang i den brogede, forvirrende Masse. Det Overblik, som man herved faaer over det Særegne ved de forskiellige Skoler og Mestere og over deres giensidige Berørelser, og den større Beqvemmelighed, hvormed man her kan nyde mangt et Værk, som ellers kun med Vanskelighed var tilgængeligt, giver dog Erstatning for den Træthed og Overmættelse, der saa let indfinder sig i store Samlinger.\nDet foranførte gielder imidlertid ikke i samme Grad om alle Konstfag. Den heldigste Omsorg har truffet Maleriet, og Berliner Museet kan, med Hensyn til denne Konst, opstilles som et Mønster paa en forstandig og smagfuld Anordning. Billedhuggeriet kan endnu ikke rose sig af et lignende Held; Opstillingen er her forbunden med langt flere Vanskeligheder, Interessen mere deelt ved den skarpe Sondring imellem Antikt og Modernt, og den høie Værd, som man med Rette tillægger Oldtidens Værker, synes oftere at have fremkaldt Lysten til at omgive dem med al mulig Glands, end til at sørge for det Væsentlige ved deres Anordning. Kostbare Bygninger har man reist for dem, glimrende Sale ere blevne dem indrømmede, men kun høist sielden ere de placerede saaledes, at man ret kan nyde dem. Enkelte Partier af det vaticanske Museum, som Cabinetterne omkring den lille Gaard i Belvedere, danne i denne Henseende en meget behagelig Undtagelse. Træder man derimod ind i. Münchens nye prægtige Museum (Glyptotheket), da finder man unægtelig i flere af Salene en god Belysning; men Opstillingen vil neppe behage Øiet, der desuden stærkt føler den Tomhed, som opstaaer af Misforholdet mellem Rummet og Billedstøtterne. I Berlin ere Statuerne enten opoffrede som Decoration, eller henstillede i et langt, lavt, slet belyst Gallerie; og denne daarlige Stuebelysning svækker ogsaa Indtrykket af den kostelige Samling i Louvre. De nye Sale i det brittiske Museum lide ikke under denne Mangel og de herlige Grupper fra Parthenon faae Lys nok fra oven; men deres konstneriske Virkning er aldeles tilintetgjort ved den Maade, hvorpaa de ere stillede under Lyset. Naar det gaaer saaledes med de antike Sager, kunne vi let begribe, at Samlinger af modernt Billedhuggeri ikke have nogen bedre Skiæbne: det seer desuden meget fattigt ud med dem, og, medens vi tælle ikke saa faa store Gallerier, som give en god Oversigt over enkelte af Malerkonstens vigtigste Perioder, eller over de fleste af dem; vil det neppe være muligt at nævne et eneste Museum for Skulpturarbeider, som præsterer noget lignende, ikke engang med Hensyn til de berømteste Mestere, som Ghiberti, Bonarroti, Bernini, Canova. Kirkerne danne endnu de bedste Museer, men disse indeholde dog kun visse Klasser af Monumenter, som man stundom desuden, især i de protestantiske Lande, kun faaer at see med endeel Besvær, og ofte saa slet opstillede, saa skiødesløst behandlede, at det første Indtryk af dem ere mere afskrækkende end tillokkende. Føier man nu dertil den svækkende Indflydelse, som Forandringer i beslægtede Konstfag have havt paa Skulpturen, og den Omstændighed, at den antike Konst i Løbet af det sidste Aarhundrede mere er bleven en Gienstand for videnskabelig Grandskning og academisk Studium, end for en fri Nydelse, saa kan det ikke forundre os, om Billedhuggerkonsten paa mange Steder efterhaanden er bleven mere fremmed for Folket, end Maleri og Architectur.\nMen deraf, at man er bleven vant til Savnet af en Konstnydelse, følger ingenlunde, at man ogsaa har tabt Sandsen for den; ligesaalidt som den Deeltagelse, der skiænkes andre Konstfag, hvis Nydelse jævnligen bydes, er, for sig allene, et afgiørende Beviis paa at man i Særdeleshed er modtagelig for dem. Selv i vort lille Danmark var der en Tid, og det er endda ikke saa meget længe siden, da man ansaae det for nødvendigt, at Skulpturen rigeligt smykkede selv det Udvendige af en Bygning, naar den skulde have nogen Anseelse. Kronborg, Frederiksborg, Amalienborg og flere af Byens Porte staae endnu som uimodsigelige Vidnesbyrd herom, skiøndt Alder og Uheld have skæmmet en Deel af deres Pragt. Vore gamle Haver, i fransk Smag, kunde ikke undvære Billedstøtter i Marmor og Bronze, i Sandsteen og Bly, og Fredensborg Have, med Wiedewelts talrige Arbeider, giver os endnu et tydeligt Begreb om den store, pragtfulde Virkning, som et saadant Anlæg kunde frembringe. I Kirkerne, selv paa Landet, kunne de udskaarne Altertavler, de udhugne Liigstene og Epitaphier fortælle os om den Lyst vore Forfædre have havt til Billedhuggeri: og i private Huse finde vi endnu paa enkelte Steder Spor af den smukke Mode, at beklæde Væggene med Paneel og pryde det med udskaarne Arbejder af Træ eller Alabast. Det lader sig imidlertid ligesaalidt nægte, at der var en Periode, da det syntes, som om Skulpturen aldeles vilde forlade os, skiøndt vi havde opfostret flere af dens heldige Dyrkere foruden ham, der skulde blive dens Stolthed. Da Ildsvaade og Fiendehaand havde Ødelagt Byens Hovedkirker med deres pompøse Gravmæler: da Forandringer og engelske Anlæg efterhaanden havde fortrængt de fleste Billedstøtter af Rosenborg Have, og de tilbageblevne vare forladte og mishandlede; da den saakaldte Antik-Sal paa Charlottenborg meest svarede til sit Navn ved det forfaldne, forstuvede Udseende, og de nye Pragtbygninger, med tomme Nischer og Gavle, stode som huuløiede Liig; dengang var her rigtig nok saa øde, som om en Billedstorm havde raset giemmem Byen.\nDog denne Tid synes allerede stærkt at gaae til Ende. I Løbet af det sidste Decennium er der udrettet meget og endnu mere forberedt, for igien at lade Skulpturen indtræde i sine gamle Rettigheder, og det med langt større Kraft og Virkning end forhen. Efterat Thorvaldsens Værker ere komne hertil og have begyndt at udbrede Liv i den Tomhed, som før herskede; efterat Værksteder ere aabnede, hvor det unge Talent finder Veiledning og Opmuntring: er ogsaa den Sands, der syntes reent forsvunden, igien begyndt at vaagne. Mangen Mindesteen har i den senere Tid modtaget Konstens betydningsfulde Stempel; mangt et Portrait i Gips og Marmor gienkalder kiære og yndede Træk; og Afstøbninger, som vare blevne til rene Sieldenheder, udbrede nu Bekiendtskabet med mangt et interessant Værk. I hvor mange Kredse har ikke allerede Venus og Merkur og den lille\nAmor med sin Lyra forkyndt Mesterens Konst og stemt Hierterne til Følelse og Bundring? Under saadanne Forvarsler kunne vi ikke andet end glæde os over at den Tid stunder til, da Thorvaldsen kommer tilbage; hans Nærværelse vil sikkert bortrydde enhver Hindring, som endnu modsætter sig den fuldstændige Anvendelse af hans bestilte Arbeider; Ankomsten af hans øvrige Værker vil give det alt modtagne Indtryk forhøjet Styrke, og et nyt Væld, rigt paa ædel Nydelse, skal udsende sin vederqvægende og begejstrende Strøm.\nDet er allerede forhen bemærket, at de hiemsendte Partier af Thorvaldsens Samlinger deels ere adspredte paa forskiellige Steder, deels endnu ligge i Kasserne, og at denne lidet sømmelige Bevaringsmaade ene og allene har sin Grund i Mangel paa en beqvem Plads. Det blev derhos omtalt, at der fra Vedkommendes Side, i Efteraaret 1835, var giort Forslag til at afhielpe denne Mangel, og at Udførelsen af dette Forslag, der vilde fordre en ikke ubetydelig Sum og endda være forbundet med endeel Betænkeligheder, var bleven opsat til Konstnerens Hjemkomst, for at man i Forening med ham kunde gaae sikkrere til Værks. Der hengik imidlertid over et Aar, og Konstneren kom endnu ikke; men derimod blev hans Beslutning, at skiænke Danmark sine Konstsamlinger, meer og meer bekiendt. Denne Omstændighed har væsentlig bidraget til at giøre en Sag offentlig, der, hvad enten man seer hen til Konstnerens Storhed og den Hæder han har bragt os, eller til den høie Værd, som en Samling af hans Arbeider stedse vil beholde, vel maatte synes at have en fortrinlig Adkomst til almindelig Deeltagelse. Vil Thorvaldsen bringe et saa betydeligt Offer, der paa mangfoldige Maader kan komme hans Landsmænd til Gode ikke allene nu, men i en Række af Generationer; vil han berige os med sine Skatte; da formaae vi ikke værdigen at takke ham for en saa uvurdeerlig Gave, uden ved en Modtagelse, som kan bevise, at vi skionne paa den og at vi ville sørge for dens Anvendelse efter Giverens Hensigt.\nDet Første og det Nødvendigste, for at dette kan skee, er en Bygning, stor og beqvem nok ikke allene til at rumme og bevare hans Arbeider, men ogsaa til at fremstille dem for hans Landsmænd og for Fremmede paa den værdigste Maade, det vil sige saaledes, at de kunne vise sig i hele deres Skiønhed. Dog, idet jeg vil yttre mig herover, staaer maaskee den Erindring ikke paa urette Sted, at det ingenlunde kan være min Hensigt, utidigen at foregribe den Plan, som det til sin Tid maa overlades vedkommende Bygmester i Forening med Thorvaldsen, at udkaste og fuldføre; men at jeg blot vil lidt nøiere oplyse en Sag, der, som det synes, endnu er udsat for endeel Misforstaaelser, eller der betragtes som noget, man maa see til at faae fra Halsen paa den nemmeste Maade.\nNaar vi giennemgaae Thorvaldsens Arbeider indtil den seneste Tid, saa ville de interessere os, baade med Hensyn til deres forskiellige Indhold, og tillige ved Angivelsen af Konstnerens Standpunkt i tidligere og senere Perioder af hans Liv. Det maa ved første Øiekast synes, som om disse tvende Interesser let kunde krydse hinanden, og at man ved Opstillingen kunde blive nødsaget til at give Slip paa væsentlige Fordele, hvorhen end Valget faldt; men her indtræffer den lykkelige Omstændighed, at Konstnerens Virksomhed i Italien kiendeligen deles i to store Afsnit: det ene før, det andet efter 1820. Det første udmærker sig ved den Forkærlighed, hvormed han næsten udelukkende behandler Æmner af den græske Gude- og Heltekreds, og ved det store historiske Relief, Alexanders Triumph; det sidste faaer især Betydning ved hans omfattende Compositoner af det nye Testamente, dernæst ved de store Grav- og Æresminder. Konstværkernes Indhold synes altsaa sikkrest at kunne lægges til Grund for hele Anordningen og, naar blot de forskiellige Hovedklasser holdes sammen, vil det omtrent være ligegyldigt i hvad Orden de følge, da man alligevel uden Vanskelighed kan faae et Overblik over Gangen i hans Stræben. De Arbeider, som han har udført forend han kom til Italien, have en gandske anden Charakteer, de udgiøre derfor bedst et eget Afsnit uden Hensyn til de forskiellige Gienstande, som de fremstille.\nForudsat, at denne Antydning af Hovedklasserne blev billiget, saa skulde det første Afsnit omfatte alle de Gienstande, som henhøre til græsk Mythologie og Historie; men, da saadanne Æmner have beskiæftiget Konstneren lige indtil den seneste Tid, saa er det indlysende, at Arbejdernes Tidsfølge her vil giøre sin Indflydelse gieldende paa deres Opstilling. Dog det et er ikke det eneste Hensyn, som fordrer Opmærksomhed. Iblandt de tyve Grupper og Statuer, som komme i denne Afdeling, er der to colossale, de øvrige ere enten i naturlig Størrelse, eller endnu mindre. Af de halvtredssindstyve isolerede Basrelieffer, foruden Alexanderstoget, ere nogle af et betydeligt Omfang, medens andre ere saa smaae, at de næsten kunne sammenlignes med store Cameer. Men saa ulige Dimensioner lader sig ikke stille sammen, af Grunde, som senere skal blive anførte. De forskiellige Gienstande komme nu ogsaa med deres Fordringer. Ved Billedstøtter, som, hver for sig danne et afsluttet Heelt, ville de alt for stærke Modsætninger, i Nærheden af hinanden, svække Indtrykket og forstyrre Nydelsen. Merkur, som pønser paa Drab, harmonerer ikke med Apollo mellem Hyrderne, eller med Venus, som seirende viser Æblet . Stilles Hyrdedrengen, eller Ganymed, som giver Ørnen at drikke, ved Siden af Amor og Psyche, da ville disse Statuer virke ufordeelagtigt paa hinanden. Iblandt de halvophøiede Arbeider findes der desuden større og mindre Kredse af Forestillinger, som neppe uden Skade tør brydes: saaledes Optrinene af Achilles’s liv og de erotiske Compositioner; ligesom ogsaa alvorlige Forestillinger, som Nemesis og Pareerne, ikke ville tage sig godt ud i Nærheden af Musernes Dands eller Festtoget paa Parnas. I en Samling af Billedhugger-Arbeider er det saare vigtigt, at Øiet faaer saamegen Hvile som muligt, og at de forskiellige Indtryk roligt og harmonisk afløse hverandre; thi Øiet maa anstrænge sig langt mere mellem alle disse virkelige Figurer, end naar det kan glide hen over Maleriets jævne Flade, og Billedstøtten med sin større Simpelhed opfordrer ogsaa Siælen til større Selvvirksomhed, end Maleriet. Det er netop den brogede, overlæssede Sammenstilling i de fleste Museer for antik Skulptur, som saa let tvinger Beskueren til flygtigt at mønstre Statuer og Basrelieffer.\nI den anden Afdeling give Compositionerne af det nye Testamente langt færre Bryderier, hvad Opstillingen angaaer. De sexten Figurer, med Johannes den Døber i Midten, smelte aldeles sammen til eet stort Indtryk og deres Opstilling bestemmes desuden noksom ved den Ramme, hvortil de ere componerede. Den ærværdige Forsamling af Apostlerne om deres store Mester og Herre, kan, formedelst det Beslægtede i deres Charakterer, godt betragtes som et Heelt, uagtet enhver Apostel er opfattet og fremstillet som en isoleret Statue. Derimod voxer Rummets Størrelse allerede her betydeligt og endnu mere, naar vi komme til Gravmælerne og Æresminderne, blandt hvilke der findes nogle, som Pavens Monument og de tvende Statuer til Hest, hvor Figurernes Høide beløber sig til tyve Fod, foruden det nødvendige Fodstykke. Saadanne Arbeider fordre desuden ikke allene et høit, men ogsaa et forholdsviis langt og bredt Rum, naar de skal giøre deres Virkning. Andre Værker af denne Klasse ere imidlertid betydeligt mindre, og den samme store Afvexling, som vi finde i Maalene, træffe vi ogsaa i deres Charakterer. Gravens Alvor hersker over Leuchtenbergs Monument, Pius den syvendes bærer mere Præget af kirkelig Høitidelighed, og Potockis mandige Statue nærmer sig ved det freidige Udtryk mere til Æresminderne. Imellem disse danner igien Maximilians og Poniatowskys krigerske Udvortes en, stærk Modsætning til Fredens Helte: Guttenberg, Copernicus, Schiller og Byron. Hvor vanskeligt vil det her være at tilfredsstille alle Fordringer og, hvor sørgeligt paa den anden Side, dersom Konstværkets Virkning skulde lide og maaskee lide betydeligt, fordi man savnede Midler til at overvinde de største Hindringer. Det betydelige Antal af Portraiter er her ikke berørt, da Opstillingen af denne Klasse neppe vil være forbunden med Besværligheder; det Eensformige i de mange Rækker af Hoveder vil desuden paa den letteste Maade hæves, ved at lade den patriotiske og historiske Interresse sørge for deres Inddeling og ved at benytte de enkelte Statuer til at bringe Afvexling i Massen.\nDenne korte Udsigt over Anordningen vil dog tilstrækkeligt vise den store Forskiel i Rummenes Forhold, som bliver nødvendig, saafremt man ikke tænker sig det hele Museum som een eneste, eller flere usædvanlige store Sale, der mageligt kunne rumme alt. Dog i dette Tilfælde møder andre Vanskeligheder. For at frembringe hele den Virkning, hvorpaa en Statue er beregnet, maa den staae i et harmonisk Forhold til det omgivende Rum; en stor Billedstøtte, som ikke har mere end den allernødvendigste Plads, faaer et trykket Udseende, og en lille Figur taber sig derimod i et meget stort Rum. Sættes en colossal Statue ved Siden af en meget mindre, saa vil der ogsaa opstaae et føleligt Misforhold, da enhver af dem maa sees fra et forskielligt Standpunkt. De store Former ville derfor i Nærheden faae et plumpt Udseende, de mindre ville i en større Afstand synes smaalige. Man stole ikke paa, at man, under Betragtningen af den ene Figur, vil kunne afholde dens Nabo fra at virke paa Øiet! Belysningen spiller desuden en vigtig Rolle og anvendes den paa een og samme Maade ved Konstværker af forskiellige Dimensioner, saa komme nogle af dem nødvendigen til at lide derunder. Det Lys, hvori en Statue, som Hebe, fremtræder med den tilbørlige Kraft, vil ikke være tilstrækkeligt til Figurerne paa Pavens Monument, langt mindre til hele Monumentet; og den Lysmasse, som udfordres hertil, vil, omvendt, være meer end tilstrækkelig for den førstnævnte Statue, og lade mange af dens Skiønheder svømme bort i sin brede Strøm. Belysningen bidrager overhovedet saa væsentligt til at faae Liv i plastiske Arbeider, at man ikke kan lægge Vægt nok paa den; og Virkningen af det store Fortrin, at de fremstille virkelige Former, er saa aldeles afhængig af dens rigtige Anvendelse, at en slet belyst Statue ligesaalidt lader sig nyde som et Maleri, naar den blændende Glands hviler paa dets Overflade. Først da, naar Figurens Bevægelse, naar Formernes Tilbagetræden og Udladning heldigen understøttes af Lysets og Skyggens harmoniske Spil, først da kan man tale om ret at nyde den, og da er jeg ogsaa overbeviist om, at man ikke vil tænke paa Billedstøttens Hvidhed. Et andet meget virksomt Middel til at afbryde det Eensformige i Gipsens og Marmorets Farve, er den Modsætning, som Konstneren vist vil søge at faae tilvejebragt imellem Statuen og den Baggrund, som den aftegner sig paa. At Hvidt paa Hvidt giør en daarlig, eller rettere sagt, slet ingen Virkning, derom have vi baade her og paa andre Steder, samlet utvetydige Erfaringer.\nEt saadant Museum faaer altsaa en ganske egen Charakteer, da Fordelingen af dets Indre, der, som det græske Tempel, allene er beregnet paa Billedstøtterne, tillige frembyder den stærkeste Modsætning af store majestætiske Sale og smaa hyggelige Cabinetter. Den høit indfaldende Belysning udbreder Ro overalt og virker dog afvexlende; den beqvemme Forbindelse mellem de forskiellige Partier tillader med Lethed at forfølge nye Indtryk, og uforstyrret at tabe sig i Nydelsen af det enkelte Konstværk. Da den Værdighed, hvormed en saadan Bygning bør være omgivet, ikke bliver afhængig af kostbare Stoffer, men allene af den Indsigt og Følelse, hvormed Konstneren forstaaer at behandle Former og Farver, saa vil den neppe kunne kaldes en Pragtbygning, uden for saavidt som den, med Udtrykket af et ædelt giennemført Konstværk, fortiener denne Benævnelse i en høiere Betydning. Løsningen af hele denne Opgave hører derfor til det Sværeste, som Bygningskonsten kan opvise, og dens Vanskeligheder kunde let blive uoverkommelige, der som man vilde føie nye Betingelser til, som at rette sig efter staaende Mure, og deslige. Besparelsen, det eneste som herved kunde vindes, vil i ethvert Tilfælde ikke blive af Betydning; derimod vilde man paa denne Vei maaskee lettere opnaae et andet Øiemeed: at have bygget eet Gravsted mere for Konsten. Dog denne Tanke falder vist heller ikke nogen ind, som blot har lagt Mærke til, hvor forlegne flere af vore Samlinger ere for at udvide sig, eller for at erholde et fast og passende Bevaringssted; og hvor langt lettere en ældre Bygning lader sig indrette for dem, end for et saa betydeligt Antal af Skulpturarbeider, som det her omtalte. Desuden, her er jo ikke Talen om, hvorledes Regieringen under de nærværende Forhold vilde afhielpe en øieblikkelig Forlegenhed, men om den Maade, hvorpaa hele Folket vil bevidne sin Erkiendelse af Thorvaldsen, som Danmark skylder en uvisnelig Hæder, og hvis fædrelandske Sind fortiener at modes med en redebon Taknemmelighed.\nDog, vi ville ved Opførelsen af denne Bygning ikke allene reise Konstneren og os selv et varigt Minde, men tillige sørge for almene og høiere Interesser. Den Trang til Erhvervelsen af alle Fordele ved en aandig Udvikling, der synes at være dybt indpodet i vor Folkecharakteer, og som har fundet en kraftig Understøttelse hos Regieringen, kan og bør ikke undvære dannende Konst. Naar vi giennemgaae det sidste Aavhundrede af vor Historie, kunne vi være stolte af ikke faa Architecter, Billedhuggere og Malere, hvis Arbejder vidne fordeelagtigt om de Anlæg, som findes iblandt os, men som ikke altid have formaaet at virke med det Held de syntes at fortiene, fordi de vare langt forud for Nationens almindelige Dannelse. Vel har en mere levende Sands i den senere Tid begyndt at udbrede sig, men langt fra med den Alvor og Inderlighed, der er nødvendig for at give den Præget af ægte Nationalitet, og den Kulde, hvormed man endnu bestandig gaaer ældre fortræffelige Konstværker forbi, viser bedst hvormeget den endnu trænger til ret at vækkes og styrkes. Hele vor Opdragelse savner desuden Konstens gavnlige Indflydelse meget mere, end det sømmer sig for den efter dens Standpunkt. Vore offentlige Monumenter, vore Samlinger og Udstillinger ere, for den største Deel, endnu ikke tilgængelige nok, eller saaledes indrettede, at de fordeelagtigen kunne benyttes; og, for at bringe Forandring og Forbedring ind i alt dette, behøves der et stort, et gennemgribende Foretagende. Et saadant er Oprettelsen af Thorvaldsens Museum. Det vil værdigen begynde den Offentlighed i Konstnydelsen, som der føleligt savnes; i dets Sale vil Konstnerens berømte Navn, den nationale Følelse og Fremmedes Beundring kraftigen understøtte den Virkning, som hans Mesterværker giøre, og Øiet vil aabnes for den rige Nydelse, for den Belæring, som gaaer Haand i Haand med Konsten.\nDet er jo aabenbart, at Ansigtstræk, Lader, Holdning, ja selv Klædedragt, udtryksfuldt betegner os det Udviklingstrin, hvorpaa et Individ staaer, den historiske Plads, som det indtager. Men hvilket Middel have vi, som i det Omfang, med den Fuldstændighed og Tydelighed kan skildre os dette, dersom det ei er dannende Konst? Og af dens forskiellige Fag, er det Plastiken, som især forstaaer at give Legemets Former en Betydning og en Virkelighed, der bevarer sin slaaende Virkning selv paa det meest vante og øvede Øie. Konsten viser os imidlertid ikke blot det omgivende Liv som i et magisk Speil, der skiænker de fremtrædende, velbekiendte Figurer, nye Interesse ved den Friskhed og Skiønhed, hvori de ere klædte; men den lader hele Fortiden tale til os i et Sprog, som er forstaaeligt for alle, og med en Sandhed, der ei viger for Historiens. Den dygtige Konstner er sin Tidsalders, sin Nations Tolk, og hans Værker gaae til kommende Slægter som paalidelige Vidnesbyrd om den Aand, der engang har bevæget sig i Templet og paa Torvet; selv i deres Brudstykker vedblive de at være begejstrende Opfordringer til langt senere Konstbrødre, som, understøttede og opflammede af dem, fremtrylle Oldtidens Bedrifter og sønderrive det Slør, hvori Glemsel har hyldet dem. — Naar vi betragte Johannes den Døber, eller Apostlerne, hvor asketisk Strenghed udtaler sig giennem de alvorlige, grundende Træk, hvor selv det milde kærlighedsfulde Sind faaer en Dybde i Udtrykket, der vidner om en Stræben og en Længsel, der ei kan udfyldes herneden; og vi derimod i Skildringer af det græske Liv, uagtet al dets Herlighed og overvældende Livsfylde, savner Udtrykket af hiin Længsel, finder hiin Alvor mere udtalt i hemmelighedsfulde Billeder, end som noget, der ret er gaaet over i den Enkeltes Liv: saa blive vi vistnok tiltalte af Konstens skiønne og stærke Sprog, men den Forestilling om Virkningen af christelig Tro og af græske Myther, som vi havde øst af hellige og profane Skrifter, vil ogsaa have vundet i en Klarhed og Fleersidighed, som den ellers aldrig havde erholdt. Men, for at disse Ord ret skulde finde Gienklang hos mange af mine Landsmænd, maatte jeg ønske, at Thorvaldsens Museum alt stod der, og at Folket alt havde havt Leilighed til jævnligen at vandre mellem dets betydningsfulde Skatte. Saa forskiellige end de Følelser ville være, hvormed Konstneren og den Lærde, den dannede og den simple Mand betragte dem, saa maa dog den gribende Sandhed, hvormed han fremstiller hvad han vil, og den historiske Aand, der giennemstrømmer hans Arbejder, berige dem alle, efter deres forskiellige Trang og Anlæg, med nye Indtryk og nye Anskuelser; en stærkere Lyst vil vaagne efter at beskue Oldtidens Værker og det bedste, som vi eie af nyere Konst; en større Livlighed og Bevægelighed i Forestillingerne, en mere levende Sands vil efterhaanden komme til at udvikle sig, og vil vise sig velgiørende i meer end een Retning.\nOg, for blot at antyde een eneste, her bør vi ikke oversee de Fordele, som Haandværket og Industrien vilde erholde ved at komme i Berørelse med Konstværker som de omtalte. Saa simple end de Former ere, som vi dagligen skue om os i Møbler og Huusgeraad, saa indeholde de dog en stor Afvexling, tillade de dog en mangesidig Udvikling og Forædling; de gaae desuden giennem forskiellige Led over til, og igiennem de saakaldte organiske Former, og disse opstille, rigtigt forstaaede, de bedste Mønstre for hine. Men deres Opfatning er ikke saa let, og selv den techniske Behandling henter her ofte ikke sine Fordele fra Haandværksdygtigheden, men fra Konstnerfølelsen. Derfor er det ogsaa, at selv det simpleste Redskab fra Perioder, hvor Konsten ret har blomstret, bærer dens skiønne Præg. At en saadan Paavirkning tillige kan medføre betydelige Fordele af anden Art, derpaa have vi et mærkeligt Exempel i det engelske Pottemageri, thi Wedgwood fandt Veien til denne Guldgrube giennem Hamiltons Antiksamling.\nDette er en trykt tekst, udgivet i et hæfte.\nM16,9 (Thorvaldsens Museums Småtryk-Samling 1837)\nCommission for the Danish Royal Family · Commission for the Academy of Fine Arts, Copenhagen · Commission for the Church of Our Lady, Copenhagen · Transportation of Thorvaldsen's Artworks to Copenhagen 1825 · Transportation of Thorvaldsen's Artworks to Copenhagen 1828 · Transportation of Thorvaldsen's Artworks to Copenhagen 1833 · Transportation of Thorvaldsen's Artworks to Copenhagen 1835 · Academy of Fine Arts, Copenhagen, Thorvaldsen's Residence · Academy of Fine Arts, Copenhagen, Exhibitions · Thorvaldsen as a Danish National Symbol\nAsmus Jacob Carstens · Bertel Thorvaldsen\nLast updated 22.08.2016\tPrint


Ny Suzuki GW 250 Inazuma L3 2013 til salg - 123mc\nSuzuki GW 250 Inazuma L3\nSuzuki GW 250 Inazuma L3, 248 ccm, 24 hk, 2013, m. afgift\nNaked, Suzuki GW250 Inazuma, 25 HK, Suzuki GW250 Inazuma er den prisbillige motorcykel til dig, der vil have en kvalitets motorcykel med mere end 125ccm, stort set uden merpris.\nDen 2 cylindrede 248ccm 4 takts motor leverer et fint og liniært træk, og har en rigtig god benzinøkonomi. De støbte alufælge er på 17 tommer, og monteret med skivebremser, både for og bag.\nKontakt og og få et tilbud på finansiering med eller uden udbetaling, samt billig forsikring.\nSidst set 15/8-2018 12:53\nUdstyr og tilbehør til Suzuki GW 250 Inazuma NY\nHerunder vises udstyr og tilbehør, som passer til Suzuki GW 250 Inazuma. Produkterne kan købes hos forhandleren, som sælger den viste motorcykel.\nHerunder ses den gennemsnitlige brugervurdering af Suzuki GW 250 Inazuma. I alt 8 anmeldelser. 7 ud af 8 (88%) ville købe Suzuki igen. Brugeranmeldelser stammer fra 8 brugere, som tidligere har haft en Suzuki til salg på 123mc.dk


Nordjyskkystfiskerforening.dk :: Tilmeld\nNordjyskkystfiskerforening.dk Forum Indeks\nNordjyskkystfiskerforening.dk - Tilmeldingsvilk�r\nAdministratorer og redakt�rer af dette forum vil pr�ve at fjerne eller rette i indl�g der kan v�re st�dende s� hurtigt som muligt, dog vil det v�re umuligt at genneml�se alle indl�g. Derfor accepterer du at v�re indforst�et med, at alle indl�g i dette forum udtrykker holdninger og meninger af forfatterne af indl�ggene, og ikke administratorer, redakt�rer eller webmastere (bortset fra indl�g skrevet af disse) og derfor kan disse heller ikke holdes ansvarlige.\nDu accepterer ogs� ikke at skrive indl�g der indeholder sk�ldsord, pornografiske, vulg�re, bagtalene, hadefulde, truende, seksuelt-orienterede eller andre ord/vendinger som strider mod g�ldende lovgivning eller god skik. S�fremt dette konstateres, kan det f�re til at du �jeblikkeligt og permanent udelukkes fra forummet (din Internet udbyder vil blive orienteret). Din unikke IP adresse logges i alle indl�g der skrives til dette forum, for at forebygge misbrug af enhver slags. Du accepterer ogs� at administrator, redakt�rer og webmastere tilh�rende dette forum har ret til at fjerne, rette eller lukke ethvert emne/indl�g hvor og hvorn�r som helst de m�tte finde det n�dvendigt. Som bruger giver du ret til at alle informationer som du har indtastet gemmes i en database. Disse informationer vil ikke blive videregivet til 3. part uden din viden; webmastere, administratorer eller redakt�rer kan dog ikke blive holdt ansvarlige for eventuelle hackerangreb der m�tte f�re til afsl�ring af disse data.\nDette forum bruger cookies til at gemme information p� din lokale harddisk. Disse cookies indeholder ingen af de informationer som du har indtastet om dig selv, de er kun til for at s�rge for at du f�r den nemmeste brugerflade. Din email bliver kun brugt til at sende en verificering af dine tilmeldingsdetaljer og kodeord (og til at sende et nyt kodeord, hvis du skulle glemme dit nuv�rende).\nVed at klikke p� nedenst�ende tilmeldingslink accepterer du at v�re indforst�et med disse forhold og vilk�r.\nJeg er indforst�et med disse vilk�r og er over 13 �r gammel\nJeg er indforst�et med disse vilk�r og er under 13 �r gammel\nJeg er ikke indforst�et med disse vilk�r


Syddansk fødeplan giver en god start på livet\nRegionsrådet har mandag 20. december godkendt en ny fødeplan for Region Syddanmark. Planen indeholder syv indsatsområder og 36 anbefalinger, som skal være med til at støtte op om nybagte mødre og familier og give alle børn en god start på livet.\nEn nyfødt baby bliver aet på OUHs barselsgang\nMere tid i jordemoderkonsultationerne, bedre hjælp til udsatte gravide og deres familier, individuel fødselssamtale og etablering af sansefødestuer er nogle af de konkrete indsatser, der følger af den nye fødeplan, som regionsrådet har vedtaget mandag 20. december.\nFødeplanen beskriver rammerne for regionens indsats på fødeområdet og bygger videre på regionens eksisterende tilbud. I planen er Sundhedsstyrelsens nationale anbefalinger blevet omsat til det syddanske fødeområde. Det sker gennem syv indsatsområder og 36 konkrete anbefalinger, der understøtter visionen om, at Region Syddanmark skal levere en svangreomsorg, som bidrager til sunde mødre og raske børn og styrker familierne til en god start på livet.\nFormand for Sundhedsudvalget i Region Syddanmark, Poul-Erik Svendsen (S), glæder sig over, at fødeplanen er godkendt, og at indsatserne skal føres ud livet på tværs af almen praksis, kommuner og regionen:\n- Vi ser ind i en tid med stigende fødselstal og en forventning om, at flere familier i fremtiden får brug for ekstra støtte i forbindelse med graviditet og fødsel. De udfordringer møder vi med indsatsområderne. Vi har bl.a. fokus på, at sygehuse, kommuner og praktiserende læger skal samarbejde tættere, så vi hele vejen rundt støtter op om de nybagte familier og giver alle børn en tryg og sund start på livet.\nFokus på individuelle og sammenhængende forløb\nDe syv indsatsområder i den nye fødeplan er:\nMedinddragelse og samarbejde med familien\nPatientforløb i et tværfagligt og tværsektorielt perspektiv\nDigitalisering og udbredelse af digitale løsninger\nMonitorering, udvikling og forskning\nRekruttering, fastholdelse, kompetenceudvikling og specialisering\nUdbygningen af det tværfaglige samarbejde mellem kommuner, almen praksis og sygehuse skal give sammenhængende graviditets-, fødsels- og barselsforløb til gavn for gravide og deres familier. Samtidig skal samarbejdet være med til at styrke de tilbud, der øger sundheden og ruster den kommende familie til fødslen og livet som forældre.\nMed den nye fødeplan ønskes også et tættere samarbejde med civilsamfundsorganisationer som eksempelvis Mødrehjælpen. Det er vurderingen, at regionen og organisationerne hver især besidder ressourcer og kompetencer, som vil være gunstige for familier med ekstra behov.\nFødeplanen lægger også op til øget fokus på inddragelse og dialog med den gravide og familien. Formålet er, at forældrene og sundhedspersonalet får truffet beslutninger om forløbet i fællesskab. Det skal i sidste ende give mulighed for at tilrettelægge individuelle og trygge fødselsforløb.\nFødeplanen anerkender medarbejderne på fødeområdet som en afgørende forudsætning for den gode behandling og hjælp. Derfor lægger den nye fødeplan vægt på kompetenceudvikling, videreuddannelse og specialisering for at sikre et godt arbejdsmiljø.\nDette skal bidrage til både at fastholde og rekruttere personale til fødeafdelingerne.\nBred opbakning til fødeplan\nForslag til fødeplanen har været i bred offentlig høring i perioden 24. august – 22. oktober 2021. Høringens parter inkluderer bl.a. de 22 syddanske kommuner, Jordemoderforeningen i Region Syddanmark, Dansk Selskab for Gynækologi og Obstetrik, Dansk Sygeplejeråd Kreds Syddanmark, PLO- Syd, Det pædiatriske specialeråd, de fælles MED-Udvalg på regionens sygehuse og Sundhedsstyrelsen.\nHøringssvarene var generelt positive over for den nye fødeplan, der blev beskrevet som flot, ambitiøs og visionær. Der blev i de 28 høringssvar udtrykt opbakning til fødeplanens indsatsområder, herunder fødeplanens fokus på det tværsektorielle samarbejde.\nPenge til sansefødestuer, jordemoderkonsultationer og mødrehjælp\nI regionens budgetaftale for 2022 har regionsrådet allerede afsat penge til at implementere flere anbefalinger i fødeplanen. Konkret kommer det til at betyde:\nat der vil blive prioriteret mere tid til den første jordemoderkonsultation\nat alle førstegangsgravide og gravide med særlige behov får tilbudt en individuel fødselssamtale\nat der er fokus på at reducere antallet af gravide, der får udskudt deres planlagte igangsættelse af fødslen\nat der indgås partnerskabsaftale med Mødrehjælpen om rådgivning og specialiseret støtte til udsatte gravide og deres familier\nat 38 fødestuer i Aabenraa, Esbjerg, Kolding, Odense og Svendborg bliver ombygget til moderne sansefødestuer, der giver et bedre føde- og arbejdsmiljø.\n- Med budgetaftalen og nu den godkendte fødeplan viser vi, at Region Syddanmark er ambitiøse på fødselsområdet, og at vi mener det, når vi siger, at alle skal have en god start på livet, siger Poul-Erik Svendsen (S).\nRegion Syddanmarks fødeplan kan findes som bilag i dagsordenpunkt 13 – Godkendelse af fødeplan for Region Syddanmark – til regionsrådsmødet 20. december 2021.\nRegion Syddanmarks fødeplan indrammer den eksisterende og fremtidige praksis for svangreomsorgen i regionen. Fødeplanen skal ses som en konsolidering og videreudvikling af hidtidige indsatser, samarbejdsprocesser og organiseringer.\nSvangreområdet er generelt velfungerende i Region Syddanmark – kendetegnet ved tilbud af høj faglig kvalitet og tilfredshed blandt brugerne.\nDer er ca. 11.000 fødsler om året i Region Syddanmark. Langt størstedelen af børnene fødes på en af regionens fødeafdelinger i Odense, Svendborg, Kolding, Esbjerg eller Aabenraa. Derudover har regionen en hjemmefødselsklinik på Ærø. I 2020 var der 3 pct. af kvinderne i Region Syddanmark, der fødte hjemme sammen med en jordemoder.\nFødselstallet er stigende i Region Syddanmark, og prognoser fra Danmarks Statistik peger på, at det fortsætter i de kommende år.


Frigjort Festival Præsenterer: Himmelrum & FABER at Loppen, November 22\nFrigjort Festival Præsenterer: Himmelrum & FABER at Loppen\nJazzDanmark uploaded this event on November 5, 2020\nFrigjort Festival & Loppen præsenterer: Himmelrum + FABER\nOvenpå to udsolgte koncerter på Alice i forbindelse med bandets tredje album, der officielt udkommer d. 23. oktober, er vi stolte over at kunne byde Himmelrum velkommen tilbage på Loppen lørdag d. 21. november i samarbejde med Frigjort Festival.\nHimmelrum er en københavnsk kvartet, der spiller fantasifuld og farverig krautrock drømmerock. Vi befinder os i en konstant sværdkamp mellem det stramt komponerede og det spontane, hvor storslåede rockbangere, ekstrem støj og den blide salighed flyder sammen i fri leg....\nHimmelrum er en københavnsk kvartet, der spiller fantasifuld og farverig krautrock drømmerock. Vi befinder os i en konstant sværdkamp mellem det stramt komponerede og det spontane, hvor storslåede rockbangere, ekstrem støj og den blide salighed flyder sammen i fri leg.\nLive finder man et band i evig forandring, hvor deres nysgerrighed og udvikling deles med publikum. I 2017 udgav de deres selvbetitlede debut, som Undertoner kastede 5/6 U'er efter. Året efter udkom albumopfølgeren, Free Camping Romania, der er skrevet og delvist indspillet undervejs på Østeuropas veje.\nDer er kort sagt få bands på den danske musikscene, der lykkes så godt med at eksperimentere med deres musikalske udtryk. I løbet af det seneste år er Himmelrum - nysgerrige som de er - begyndt at byde sang velkommen i deres hidtil instrumentale univers, hvilket kan høres på bandets første to singler for deres tredje album Vand, Død og Ensomhed.\nBandet har dybe rødder i den danske DIY-scene og fællesskabet omkring Honeyland Festival på Bornholm, men har i den seneste tid spillet mange større koncerter i Danmark, bl.a. en fælleskoncert med Damo Suzuki fra legendariske Can og i selskab med canadiske Crack Cloud på Loppen. Senest spillede de to udsolgte koncerter på Alice, og optrådte ligeledes på årets Uhørt Festival til stor begejstring for både Soundvenue og Undertoner:\n"Trompeten leder vejen i en storslået postrock-hymne, som slutter i et herligt instrumentalt kaos. Jeg går derfra med følelsen af at have gjort et fund"\n- Undertoner (5/6)\nDer stod også Himmelrum på Roskilde Festivals plakat i 2020, og vi er derfor meget beærede over at kunne præsentere dem på Loppen igen til hvad, der uden tvivl bliver en enestående og overdådig aften med FABER som special guest.\nBag aliasset FABER finder man den 23-årige sangskriver og producer Viola Faber, som igennem projektet udfolder sit smukke og samtidigt smadrede univers.\nFABER udgav sin debut-EP Græder Rigtig Pænt i januar 2020. Her præsenterer hun selvdestruktive mønstre på en selvsikker måde i en ode til de svære ting i livet og bevidstheden om, at svaghed skal bæres med stolthed. EP’en og nummeret ”Bjerge i brand” er blevet trofast spillet på P6 Beat hele sommeren, og hendes nye single ”Rosa Gift” har fået masser af ros med på vejen fra bl.a. Soundvenue og GAFFA.\nFABER har tidligere samarbejdet med Himmelrum og vil spille en helt speciel stripped-down-koncert med Himmelrums Carlo Becker på cello.


The Hero Archetype | Litterær Hero Definition & Aktiviteter\nTyper af Heroes i Litteratur\nDa alle litteraturer har en hovedperson , er det nyttigt at vide, hvilken kategori eller type karakter hovedpersonen tilhører. En hovedpersonens træk hjælper læserne til at forstå dem, forbinde dem eller følge deres handlinger og forstå, hvorfor de gør, hvad de gør .\nVisse hovedpersoner anses for at have universelle kvaliteter, og disse kvaliteter kaldes arketyper. Arketyper har lignende karakteristika i hele litteraturen og gør uforudsigelige tegn lettere at forstå. En arketype er helten - defineret som en person, der beundres eller idealiseres mod mod, fremragende præstationer eller ædle kvaliteter. Der er dog mere end en helt-arketype. Den mest bemærkelsesværdige vises til venstre.\nDen klassiske helt\nKlassiske helte , nogle gange kendt som romantiske helte, er hverdagsfolk, der har et stort talent! De har ofte en egenskab eller kvalitet, der adskiller dem fra almindelige mennesker, hvilket gør dem til en helt. Det er vigtigt at huske, at klassiske helte er lige i deres verden, men har en gave, som andre ikke har.\nEksempler på helte i klassisk kategori ville være Harry Potter, Ponyboy eller Victor Frankenstein.\nOpret en Helt Storyboard*\nI litteraturen er udtrykket everyman kommet til at betyde et almindeligt individ, som publikum eller læseren nemt identificerer med. Også everyman-helten har ingen fremragende evner eller egenskaber. En everyman-helt er kastet i ekstraordinære omstændigheder, hvor de skal handle med heroiske kvaliteter. Desuden har de en god moralsk dom og viser uselviskhed i modgang af modgang.\nMange hovedpersoner i realistisk fiktion betragtes som everyman-helte.\nSuperheroes kan starte som klassiske helte eller endda allman-helte og få en magt, der gør dem superhuman. De kan også fødes med en "overmenneskelig" magt.\nBerømte eksempler på helte ville være Superman, Thor eller Wolverine.\nDet var den store filosof Aristoteles, som først definerede den forfærdede hovedperson som en tragisk helt eller mangelfuld helt . Aristoteles foreslog, at en helte af en tragedie skal fremkalde en følelse af medlidenhed eller frygt fra publikum. Også den tragiske helt skal være en person, hvis ulykke er forårsaget ikke af vice eller depravity, men af en vis fejl eller skæbne. Hidtil er litteraturen oversvømmet med brugen af denne type hovedperson.\nAristoteles Principles of a Tragic Hero\nFejl, der forårsager nedfaldet\nTilbagevenden af formue\nNår helten gør en kritisk opdagelse\nSkæbne, der ikke kan vendes\nTone (skam eller frygt), at publikum er efterladt efter heltenes efterår\nShakespeare var berømt for at bruge denne arketype i sine skuespil: bemærkelsesværdige tragiske helte omfatter Romeo, Macbeth og Brutus!\nDen episke helt\nSom med den tragiske helt var grækerne først til at definere hovedpersonen kendt som en episk helt. Disse er helte af en tragedie, der fremkalder i tilhørerne en følelse af heltemod og legendarisk ærefrygt inspirerende lære. En episk helt er en mand, hvis lykke er forårsaget af deres beundrede egenskaber. Mange af de berømte græske epics, såsom Odyssey og Illiad , indeholder disse større end livshelter og gerninger:\nDe 7 karakteristiske principper for en episk helt\nEn episk helt er som regel en konge, prins, demi-gud eller adelsmand.\nOvermenneskelig Styrke / Mod\nKrigeren har potentialet for storhed baseret på deres egenskaber, for eksempel: snedig, modig, ydmyg, sød og dygtig.\nEn episk helt er kendt for at gøre rejser til eksotiske steder ved valg eller chance, som regel at bekæmpe ondskab.\nUovertruffen Warrior Færdighed\nDenne helt har typisk ry for at være en stor kriger. Episke helte har normalt en status, der går forud for dem, før historiens begyndelse.\nFør en episk helt kan accepteres universelt, skal de først være en legende i deres kultur.\nDenne helts største egenskab er hans ydmyghed. På trods af at han måske er den bedste af de bedste, skriger han aldrig, prale eller bliver stødt på hans evner.\nKæmper overnaturlige fjender\nNemesis af denne helt er normalt et overnaturligt væsen, for eksempel: Grendel, Poseidon eller en cyclops.\nOdysseus, Lancelot og Beowulf er alle episke helte.\nAnti Heroes begynder med træk, der er meget ualmindelige eller ubekymrede af en helt. De viser kvaliteter, der er mere i overensstemmelse med en skurkens egenskaber. Med træk som forfølgelse, umoral, oprør og uærlighed ses de ikke med beundring. Som mange af de andre helte begynder antihelte som gennemsnitlige mennesker, der er kontroversielt fejlbehæftet og iboende gode på samme tid. En antihelt er pr. Definition en central karakter, der mangler konventionelle heltegenskaber. Disse tegn kan variere fra en god person med en ubehagelig vice til en kriminel mastermind, der har et hjerte af guld.\nBerømte eksempler på antihelten omfatter Jay Gatsby, Holden Caulfield og Lady Macbeth.\nMovie • João Lavinha • Licens Attribution (http://creativecommons.org/licenses/by/2.0/)


Sådan Sikrer du at Juletræet Holder Hele Julen – One Step Further\nJulen er nok den af vores traditioner, som flest mennesker holder af. Der er selvfølgeligt noget dejligt over alle de danske traditioner, men julen er den, der fylder mest. Hvis folk var tvunget til at opgive én tradition efter den anden, så er jeg næsten sikker på, at de fleste ville gemme julen til sidst. Det er den mest magiske årstid.\nEn af de ting der gør julen til noget særligt, er alle de forskellige elementer den indeholder. Julen varer hele December måned, og der er en helt masse ting, der indikerer at det er jul. Vi har julekalenderen, der overrasker med chokolade eller et lille billede hver dag. Vi har drillenisser og julesokker, der bringer noget magi ind i hverdagen. Vi server særlig julemad, som vi typisk ikke spiser på andre tider af året. Der er julepynt overalt, og julemusik i radioen. Der er aldrig den mindste tvivl om, at det nu er jul.\nEn af de helt centrale elementer i juletiden er juletræet. Det er juletræet der ligesom er centrum for alle de andre ting. Det er specielt tydeligt juleaften, hvor vi jo alle holder hinanden i hænderne, og danser rundt om det pyntede træ. Det er også under juletræet, at alle julegaverne ligger.\nFor at sikre en god jul bør man altså sikre sig, at ens juletræ holder hele julen. Der er ikke noget mere sørgeligt, end at hive juletræet ind i stuen, og så se alle nålene falde af, før det bliver juleaften. Samtidig har man ikke lyst til at vente alt for længe med at anskaffe sig et juletræ. Vi vil jo helst kunne nyde julestemningen lige fra det øjeblik, at December starter, og helt til julen er ovre. Samtidig har juletræer det med at stige i pris, jo senere vi begiver os ud for at købe dem.\nHeldigvis er der nogle tricks til, hvordan du sikrer dig, at juletræet holder hele julen.\nDet første du skal gøre er, at vente et par dage med at sætte juletræet ind i stuen. Lad det i stedet stå et koldt og fugtigt sted, væk fra vind og vejr. På den måde vil noget af vandet nemlig fordampe fra træet, og det hjælper juletræet med at holde sig frisk og flot i længere tid.\nDu bør derefter anskaffe dig en juletræsfod som har en indbygget vandbeholder. Når træet kan blive ved med at suge vand til sig, så vil det nemlig også holde længere. Ved at tilsætte noget acetylsalicylsyre til vandet hjælper du træet med at optage væsken. Acetylsalicylsyre er den aktive ingrediens i visse typer hovedpinepiller, så det er ganske let at få fingre i.\nVed at bruge disse tricks vil du kunne anskaffe dig juletræet tidligt, og dermed få glæde af det hele julen. Det vil holde sig flot og grønt til juleaften, og måske endda et par dage længere!\nAlle vil gerne have, at deres bolig er så flot og komfortabel som muligt. Det handler selvfølgeligt først og fremmest …


4F skistrømper, dame, 3 par, sort fra 4F Sport Performance ← Fri Fragt\nForside / Skisokker / 4F skistrømper, dame, 3 par, sort\nVarenummer (SKU): 15161-18503-48479 Kategori: Skisokker\n4F skistrømper, dame, 3 par, sort fakta:\nNavn: 4F skistrømper, dame, 3 par, sort\nBestil 4F skistrømper, dame, 3 par, sort fra 4F Sport Performance i dag til kun kr. 179.00 – så sendes den direkte til dig.\n4F skistrømper, dame, 3 par, sort til din ferie\n4F skistrømper, dame, 3 par, sort er ret populær blandt alle vores varer i onlineshoppen i vores varekategori Skisokker. Der følger også lovpligtige 14 dages returret med når du køber din vare. Du kan roligt gøre som rigtig mange andre har gjort før dig og købe din 4F skistrømper, dame, 3 par, sort i webshoppen AktivVinter.dk, der er blandt de førende i Norden inden for branchen. Blandt alle varerne i shoppen finder du noget for alle, det kan jo passende være det produkt på denne side. Køber du varer online er priserne bedre- og det lader sig gøre, når man ikke skal betale til showroom og butikker på dyre adresser.\n4F skistrømper, dame, 3 par, sort og fordelene ved at købe online\nHver eneste gang, du shopper online i en dansk webshop, begunstiges du af bedre rettigheder, end hvis du handler i en fysisk butik. Dine varer skal kunne returneres i 14 dage. efter du har foretaget dit køb på nettet, der findes også shops, der er endnu bedre og giver mere end standard returretten og giver meget længere returtid. At webshops har alt liggende klar til dig online, betyder også at deres priser online, og det giver en god gennemsigtighed på priserne, blandt de mange udbydere af varer, der findes online. Du kan oven i købet gøre det når du har lyst, uden at være afhængig af butikkers åbningstider. Ved at købe dine varer online, slipper du for, at være afhængig af at nå at handle i butikkens åbningstid. Online shoppen får Posten til at levere dine varer til din adresse, alternativt kan de sendes til dig arbejde, så du kan vælge det, det er lettes for dig. Den irriterende kassekø undgår du ved at handle online så gå let og ubesværet direkte til kassen, når du er færdig med at handle, så undgår du skrigende unger, der plager deres forældre om slik og søde sager.\nVær den første til at anmelde “4F skistrømper, dame, 3 par, sort” Annuller svar


Yamaha SR-C20A soundbar Hvid - Soundbars - Komplett.dk\nDolby Audio, Bluetooth, HDMI Arc\nVarenummer: 1189115 / Producentens varenr: SRC20AWH 4957812661010\nMore pictures from Yamaha SR-C20A soundbar Hvid\nNogle gange kommer de bedste ting i de mindste pakker. Med en bredde på kun 60 cm er det den utrolige lyd, der får C20A til at skille sig ud, ikke selve soundboardet.\nMed virtuel surround -teknologi kan du opleve lyden fra forskellige steder i rummet.\nHør ikke bare lyden - mærk den. Vores indbyggede subwoofer giver lyden den dybde, den fortjener.\nNu behøver du ikke længere at skrue op for lydstyrken for at høre din yndlingsfigur tale. Clear Voice -teknologien forbedrer dialog og lydkommentarer, så stemmerne adskiller sig fra baggrundsstøj.\nOptimer din underholdning med en række forskellige lydtilstande, der er specielt designet til musik, film, spil eller tv.\nDet tager kun et par minutter at samle soundboardet, før du kan nyde en øjeblikkelig opgradering af lyden. Placer bare soundbaren under fjernsynet, eller brug nøglehulsmonteringen til at montere den på væggen.\nDu kan nemt justere lydtilstande, lydstyrke og meget mere med Sound Bar Remote -appen til din mobilenhed. Derudover gør en HDMI ARC -forbindelse det muligt at styre tv'et og soundbaren med kun en fjernbetjening.\nHør og mærk hele spektret af lyde, fra det eksplosive høje brag til fjendens stille fodspor, hvor de sniger sig bagfra. Denne soundboards særlige gameplay -tilstand gør dine reaktioner hurtigere og mere præcise end nogensinde.\nKompakt størrelse til skrivebord\nDette lydkort er slank nok til at passe perfekt under skærmen, hvis du foretrækker at spille på stationære computere.\nPar soundbaren med enhver Bluetooth -enhed for at streame din yndlingsmusik, podcasts og underholdning.\nPasser lige ind\nStørrelsen på den plads, du har til rådighed, bør ikke begrænse størrelsen på lyden. Dette lydbræt er 600 mm bredt og 64 mm højt og passer derfor perfekt på små steder.\nLydbar - til hjemmebiograf\nTil montering på væg, under-TV'et\nDolby Pro Logic II, Dolby Digital, Dolby Audio\nLydbarre - stereo x 2 - 20 Watt - 230 - 22000 Hz CFR - 6 Ohm - aktiv\nLydbarre - subwoofer - 60 Watt - 65 - 230 Hz CFR - 4 Ohm - aktiv\nLydbar: 2 x woofer-driver - 1.8"\nLydbar: subwoofer-driver - 3"\nLydbar: 2 x passive radiator\n2 x digital lydindgang (optisk) (TOS-tilslutning)\nVekselstrømsadapter, digital lydkabel (optisk), fjernstyring, strømkabel, 4 mellemrumsstykker, monteringsskabelon


Kurset har til formål at give en håndværksmæssig forståelse og indsigt i keramikkens særlige verden. Alle kan deltage uanset erfaring. For at give dig en bred indføring i keramikkens muligheder vil du blive introduceret til forskellige lertyper, drejning på elskive, pølse-/pladeteknik, skulpturel keramik, støbning af og i gipsforme, glaserings- og brændingsteknikker, transfer m.m.\nDer vil gennem hele forløbet være individuel vejledning. For dem, der allerede har en teknisk kunnen, lægges der fokus på selve formgivningen og det kunstneriske udtryk.\nHver gang vil der være en fælles pause: ‘Dinner and Learn’, hvor vi spiser sammen, ser på nybrændte ting med akademiets mere end 40 forskellige glasurer og får information om aktuelle udstillinger og keramikere m.m.\nSom en del af kurset, mødes vi også en søndag og arbejder på værkstedet. Datoen aftales i fællesskab.\nDer vil være besøg af relevante gæsteundervisere og/eller værkstedsbesøg.\nFørste møde: 16-08-2021 17:15\nUndervisere: Helle Hansen\nAlmen DKK 4.000,00\n16-08-2021 17:15 16-08-2021 21:50 5,00 Keramik, E-0-2 Århus Kunstakademi\n23-08-2021 17:15 23-08-2021 21:50 5,00 Keramik, E-0-2 Århus Kunstakademi\n30-08-2021 17:15 30-08-2021 21:50 5,00 Keramik, E-0-2 Århus Kunstakademi\n05-09-2021 10:00 05-09-2021 15:30 6,00 Keramik, E-0-2 Århus Kunstakademi\n06-09-2021 17:15 06-09-2021 21:50 5,00 Keramik, E-0-2 Århus Kunstakademi\n13-09-2021 17:15 13-09-2021 21:50 5,00 Keramik, E-0-2 Århus Kunstakademi\n20-09-2021 17:15 20-09-2021 21:50 5,00 Keramik, E-0-2 Århus Kunstakademi\n27-09-2021 17:15 27-09-2021 21:50 5,00 Keramik, E-0-2 Århus Kunstakademi\n04-10-2021 17:15 04-10-2021 21:50 5,00 Keramik, E-0-2 Århus Kunstakademi\n11-10-2021 17:15 11-10-2021 21:50 5,00 Keramik, E-0-2 Århus Kunstakademi\n25-10-2021 17:15 25-10-2021 21:50 5,00 Keramik, E-0-2 Århus Kunstakademi\n01-11-2021 17:15 01-11-2021 21:50 5,00 Keramik, E-0-2 Århus Kunstakademi\n08-11-2021 17:15 08-11-2021 21:50 5,00 Keramik, E-0-2 Århus Kunstakademi\nStart: 16-08-2021 17:15\nSlut: 16-08-2021 21:50\nStart: 23-08-2021 17:15\nSlut: 23-08-2021 21:50\nStart: 30-08-2021 17:15\nSlut: 30-08-2021 21:50\nStart: 05-09-2021 10:00\nSlut: 05-09-2021 15:30\nStart: 06-09-2021 17:15\nSlut: 06-09-2021 21:50\nStart: 13-09-2021 17:15\nSlut: 13-09-2021 21:50\nStart: 20-09-2021 17:15\nSlut: 20-09-2021 21:50\nStart: 27-09-2021 17:15\nSlut: 27-09-2021 21:50\nStart: 04-10-2021 17:15\nSlut: 04-10-2021 21:50\nStart: 11-10-2021 17:15\nSlut: 11-10-2021 21:50\nStart: 25-10-2021 17:15\nSlut: 25-10-2021 21:50\nStart: 01-11-2021 17:15\nSlut: 01-11-2021 21:50\nStart: 08-11-2021 17:15\nSlut: 08-11-2021 21:50\nNavn: Helle Hansen\nNavn: Karina Præstegaard


Portræt med video af EORs pararytter Anna Slinkert i JV | EOR - Esbjerg og Omegns Rideklub\nPortræt med video af EORs pararytter Anna Slinkert i JV\nEOR - webmaster / 25. juni 2018\nVideo i JV af EORs pararytter Anna Slinkert\nPonyrytter overraskede alle ved de danske mesterskaber\n24. juni 2018 kl. 16:00\nEsbjerg: Arrene kan ses på underarmene mellem de sorte ridehandsker og den kortærmede grå T-shirt. Men ellers mærker man ikke på 15-årige Anna, at hun har en sjælden knoglesygdom.\nEn sygdom, som betyder, at hun for et år siden begyndte at ride såkaldt para-dressur. Altså dressur for ryttere med et handicap. Og det har hun gjort så godt, at hun for nylig blev sølvvinder ved det danske mesterskab i paradressur for ryttere under 25 år.\nAnna Krarup Slinkert har redet som barn, men for tre år siden tog rideeventyret fart, da hun fik ponyen Sheik i gave af sine forældre.\n– Vi har fået et helt vildt samarbejde. Vi har redet sammen i tre år nu. Han er 17 år og araber, så han er egentlig beregnet til langdistance. Men jeg begyndte på dressur for raske og vandt alle mine begynderklasser, og så blev jeg rigtig hooked på det.\nJeg bliver glad, når jeg rider, og ridning er ikke så hårdt ved mig og min sygdom.\nAnna Krarup Slinkert, paradressur-rytter\nHANDICAPPEDE RYTTERE KONKURRERER\nAnna Krarup Slinkert er 15 år, bor i Fourfeldt i Esbjerg og har redet i tre år seriøst.Hun rider paradressur og har også startet stævner for raske.\nDanmark har rigtig gode pararyttere, der klarer sig flot internationalt. For at ride konkurrencer skal rytterne være testet i en grad, der passer til deres handicap.\nFor at blive klassificeret som pararytter skal man have et fysisk handicap, som giver tydelig funktionsnedsættelse. Rytteren skal have en specifik diagnose fra hospital og/eller speciallæge. Rytteren skal være fyldt 14 år.\nI 1972 begyndte man at afholde ridestævner for handicappede. I Danmark er det muligt at konkurrere i disciplinerne dressur, temporidning, præcisionsridning og military.\nDu kan følge Anna på Facebook: Anna Krarup Slinkert Paradressage.\nSidste sommer valgte Anna og hendes mor Jette, at datteren skulle prøve para-dressur.\n– Efter sommerferien red jeg mit første store paradressur-stævne og fik en sjette plads, fortæller Anna.\nDen unge og meget seriøse rytter lader sig ikke mærke af sin sygdom. Kun cirka 100 danskere lider af sygdommen Multiple Exostoser, som medfører unormal knoglevækst.\n– De lange rørknogler i arme og ben kan vokse skævt og forkert, og der kommer ekstra knoglevækst. Derfor bliver mine led svage og stive. Knoglevæksten kan foregå i hele kroppen, forklarer Anna.\nHun er blevet opereret 20 gange, hvor lægerne skærer knoglevækst af og mejsler i knoglerne og filer dem til. Anna har desuden et stift fodled.\nNormalt stopper den unormale knoglevækst, når puberteten er overstået. Men alt det tænker Anna ikke på i disse dage, hvor lykønskningerne strømmer ind fra rideveninder, venner og skolekammerater på Fourfeldtskolen, hvor hun går i 8. klasse på en international linje.\nBegyndte med hyggeridning\nEn drøm om at komme i eliteidræts-klasse på Vitaskolen Bohr har hun opgivet, da der er en venteliste på 8-9 elever. Team Danmark kan hjælpe i forhold til skolen ved for eksempel fravær ved konkurrencer.\nDet hele startede egentlig med hyggeridning for Anna Krarup Slinkert, men i dag er det seriøs ridning tre-fire gange og turridning et par gange om ugen.\n– Jeg bliver glad, når jeg rider, og ridning er ikke så hårdt ved mig og min sygdom, fortæller Anna.\nHun rider både para- og rask-ridning.\n– Jeg har valgt at starte parastævner for at prøve nogle nye oplevelser, og det har givet nogle fede oplevelser for mig.\nAnna fortæller, at hun har satset på træning og træning og træning, samt redet ture i skoven og på stranden, så hendes pony ikke går død i træningen, og det har givet hende og Sheik et stærkt bånd og den helt usædvanlige oplevelse at vinde sølv ved det store DM-stævne på Broholm Gods på Sydfyn.\nTil finalen var der masser af tilskuere, men Anna red uden de nerver, som drillede lidt i de indledende runder.\n– Jeg var nervøs de første to dage til DM, men ikke til finalen. Jeg blev nervøs, da jeg havde min træner Sanne Lorenzen med fra EOR. Det gik godt på opvarmningen, men på banen faldt det lidt fra hinanden, forklarer Anna ærligt. Normalt er hun rigtig glad for Sannes undervisning, men lige den dag gav træneren på sidelinjen lidt nerver.\nHeldigvis faldt det hele på plads i kür-programmet i finalen.\n– Det gik helt vild godt. Ved U25 paradressur konkurrerer rytterne på pony og heste mod hinanden, og jeg havde slet ikke forventet at vinde sølv, indrømmer hun.\nFå måneder før DM-stævnet måtte hun på operationsbordet igen og kunne ikke ride i en periode. Men alt gik alligevel perfekt til stævnet, hvor den danske rideelite dyster.\nAnna er blevet inviteret til at starte internationale stævner på Sheik, men har sagt nej tak. Med hans 17 år vil hun ikke byde ham strabadserne med udlandsrejser og lange stævnedage.\n– Vi håber at finde en sød lille pige, der har lyst til at købe en rigtig dejlig lærepony, siger hun og klapper Sheik på halsen.\n– Jeg skal have en dansk varmblods hest på et tidspunkt, og mit mål er at starte internationale stævner, og senere hen at komme på landsholdet. Jeg vil gerne være berider.\nAnna Krarup Slinkert står opstaldet på det lille ridested Damgården i Guldager, men rideundervisning foregår hos berider Sanne Lorenzen, Esbjerg og Omegns Rideklub, som er godkendt para-rideklub.\n– Ridning er det, jeg skal. Og jeg håber, at jeg kan leve af at ride, siger Anna, der også er på talentholdet for pararyttere, som er en slags forskole til landsholdet for pararyttere på pony og hest.\n25. juni 2018 in Nyheder.\n← Ekstraordinær general forsamling den 13. august 2018\nEOR TIL EM →


MAAIHANG RESTAURANT, Tezpur - Restaurantanmeldelser - TripAdvisor\nAlle restauranter i Tezpur Populære køkkener i Tezpur\nFastfood restauranter i Tezpur\nIndisk restauranter i Tezpur\nKinesisk restauranter i Tezpur\nPizza restauranter i Tezpur\nTezpur VIST FOR NYLIG Der blev ikke fundet nogen resultater OPRET PROFILnærSøg Om TezpurHotellerRestauranterForslag til aktiviteterFlyrejserFlyselskaberDet bedste i 2017SupportcenterLog på Tilmeld dig Mine rejser Bookinger Gennemse\nAsien Indien Assam Sonitpur District Tezpur Restauranter i Tezpur MAAIHANG RESTAURANT\nNr. 8 af 18 Restauranter i Tezpur $$ - $$$\nIndisk Hotel Krc Palace | J.n Road,kacharigaon,, Tezpur, Indien+ Tilføj telefonnummerWebsite\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Oversigt 4,0 10 anmeldelserFremragende20 %Rigtig god50 %Gennemsnitlig30 %Dårlig0 %Frygtelig0 %Restaurantens åbningstider + Tilføj åbningstiderKØKKENER Indisk PRIS $$ - $$$VURDERINGER ServiceMadGod prisStemningPLACERING Hotel Krc Palace | J.n Road,kacharigaon,, Tezpur, IndienAlle oplysninger Forbedr denne registreringEr dette en kinesisk restaurant? Ja Nej Ved ikke Er denne restaurant god til forretningsmiddage?Ja Nej Ved ikke Har denne restaurant tjenere?Ja Nej Ved ikke Tager denne restaurant imod reservationer?Ja Nej Ved ikke Er denne restaurant egnet for børn?Ja Nej Ved ikke Er dette en indisk restaurant? Ja Nej Ved ikke Er priserne på denne restaurant i mellemklassen?Ja Nej Ved ikke Er denne restaurant god til brunch?Ja Nej Ved ikke Er denne restaurant kørestolsegnet?Ja Nej Ved ikke Er der gode vegetarretter på denne restaurant?Ja Nej Ved ikke Tak for din hjælp! Del en anden oplevelse, inden du smutter. Skriv en anmeldelseAnmeldelser (10)Medlemsvurdering Fremragende1Rigtig god4Gennemsnitlig0Dårlig0Frygtelig0Type rejsendeFamilierParAleneForretningVennerTidspunkt på året Mar.-majJun.-aug.Sep.-nov.Dec.-feb.Sprog Alle sprog Dansk (5)Engelsk (10)Sprog Dansk (5)Engelsk (10)Se, hvad de rejsende siger: Denne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejTravellersofGuwahati265153Anmeldt 9 juni 2017 Fantastisk stedHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejAnil Pdibrugarh, India61Anmeldt 6 juni 2016 fra mobile enheder Fremragende madHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejSudarshanKDibrugarh, Indien9747Anmeldt 18 maj 2015 God traditionel madHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejrajubarthakurItanagar, Indien5537Anmeldt 4 februar 2015 God mad og dejlig atmosfæreHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejJaspal_Singh_81Mumbai (Bombay), Indien11474Anmeldt 29 juni 2014 God mad!Hvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nOpdaterer listen... I nærheden Restauranter i nærhedenSu-Ruchi5 anmeldelser 19,62 km væk Spring Valley Restaurant10 anmeldelser 0,99 km væk Krishna Foods10 anmeldelser 3 km væk Maihang64 anmeldelser 60,5 km væk Seværdigheder i nærhedenAgnigarh Hill64 anmeldelser 1,77 km væk Mahabhairab Temple31 anmeldelser 0,37 km væk Kalia Bhomora Setu32 anmeldelser 7,01 km væk Prashaanti Tourist Lodge13 anmeldelser 1,37 km væk Spørgsmål og svarFå hurtige svar fra personale og tidligere besøgende på MAAIHANG RESTAURANT.Bemærk! Dit spørgsmål vil blive offentliggjort på siden Spørgsmål og svar.Bekræftelse: Retningslinjer for indlægSend\nHotel Krc Palace | J.n Road,kacharigaon,, Tezpur, Indien Placering:


Okuma Distance DTS 60 Karpehjul - Køb online her!\nOm Okuma Distance DTS 60 Karpehjul\nOkuma Distance DTS 60 karpehjul er en ny udgave af Distance modellen . Hjulet er lavet i afdæmpede farver og flot design og er helt klart til at betale. Distance DTS er et kraftigt karpehjul som kan bruges til hårdt fiskeri. Dette er et helt suværent karpehjul til den som ikke vil ofre en formue på udstyr.\nBruges til hårdt fiskeri\nFrontbremse 530g 4:5:1 2 1 0,35mm / 310m\nPlano 3700 Grejæske


billeje - Portugalnyt\nNår man lejer bil på sin ferie, vil der typisk rejse sig en del spørgsmål. Mange af spørgsmålene vil omhandle forsikringer på lejebilen - tilvalgs- såvel som inkluderede forsikringer. Først og fremmest skal det understreges, at alle lejebiler er fuldt lovligt forsikret. Derfor er det ikke påkrævet, at...\nNyt fra Portugal (Weblog) af Cathrine Elmose den 19-11-2015\nUnder "Portugal tilbud/Lej billig bil i Portugal" kan man finde tid og priser til bestemte lokaler til afhentning og aflevering af bilen (f.eks. lufthavnen). Der findes andre privat firmaer, som kan aflevere billen ved et andet adresse, f.eks Hotel Ibis - Av. José Malhoa i Lissabon. Er det...\nRejsen til Portugal (Forum) af Fernando C. Kvistgaard den 17-03-2012\nI november-december-januar er der traditionelt særdeles billige udlejningsbiler i Lissabon. Billeje Lissabon lufthavn Booker man bil i lufthavnen i Lissabon vil man kunne finde tilbud fra under 600 kroner for en uges Lissabon billeje (pris set 31. oktober 2010). For denne pris får man en lille udlejningsbil...\nNyt fra Portugal (Weblog) af Sean Dahl den 31-10-2010\nBilsalget buldrer derudaf i Portugal. Efter et par magre år i 2008 og 2009 er der i første halvdel af 2010 (januar til juni) indregistret 57,7% flere nye personbiler end i samme periode i år 2009. Top 10 bilsalg i Portugal 2010 Den absolut mest populære bilmodel i Portugal er fransk og hedder Renault...\nDen største feriemåned i Sydeuropa er juli. Dels ligger sommerferien i de fleste sydeuropæiske lande i juli og august, og dels får lande som Spanien, Portugal og Frankrig besøg af mange turister fra Nordeuropa, som ofte holder ferie i juli. Skal man leje bil til ferien i de store turist-lufthavne i sommeren...\nNyt fra Portugal (Weblog) af Sean Dahl den 06-04-2010